26 сентябр 2021, Тошкент вақти: 05:57\nАксил‑Толибон қаршилик кучлари толиблар билан музокара бесамар тугаганини тасдиқлади. Аҳмад Маъсуд толибларнинг Афғонистон янги ҳукумати таркибига кириш таклифини рад этди, дея маълум қилди Озодлик радиоси афғон хизматига қаршилик кучлари расмий вакили Фаҳим Даштий.\nУнга кўра, мазкур таклиф Маъсудга Толибон ҳаракати раҳбарияти аъзоси Амир Хон Муттақий билан телефон орқали суҳбат чоғида билдирилган.\n“Музокараларда қаршилик кучлари барча афғонистонликлар муаммоларини ҳал қилиш, жумладан, мамлакатда яшовчи барча этник гуруҳлар вакиллари иштирокида инклюзив ҳукумат тузилишига эришиш учун ҳаракат қилмоқда. Толиблар эса Аҳмад Маъсудга ҳукуматда лавозим таклиф қилиб, Кобулдаги мол-мулки дахлсиз сақланишига ваъда беришган. Миллий қаршилик фронти кучлари қўмондони эса бунга жавобан ўзи учун ҳукуматда юқори лавозим талаб қилмаслигини, қолаверса, пойтахтда мол-мулки йўқлигини билдирган”, деб таъкидлайди Фаҳим Даштий.\nМашҳур афғон дала қўмондони Аҳмад Шоҳ Маъсуднинг ўғли Аҳмад Маъсуд аввалроқ Би-би-си форс хизматига интервьюсида толиблар тузаётган тоталитар ҳукумат турли инқирозларга олиб келишини айтган эди. Унинг назарида Афғонистонга барча халқлар ва этник гуруҳларнинг вакилларидан иборат инклюзив ҳукумат зарур.\nМаъсуднинг фикрича, фақат шунақа ҳукумат жаҳон ҳамжамияти томонидан тан олинади. Афғонларга мамлакат ичида ва ундан ташқарида бошқалар билан тинч-тотув яшашга имкон берадиган ҳукумат керак, деб урғулаган Панжшир етакчиси.\nМиллий қаршилик кучлари расмий вакилига кўра, Панжшир водийсида тўрт кун давом этган қуролли тўқнашувлар ушбу муаммони ҳарбий йўл билан ҳал қилиб бўлмаслигини исботлайди. Унинг айтишича, толиблар Панжширга ҳужум чоғида катта талафот кўрганлар: 350 дан зиёд жангари ўлдирилган, яна 280 нафари ярадор.\nТолибон вакиллари бу маълумотни на тасдиқлаган, на инкор этган.\nАввалроқ Толибон расмий вакили Забиҳуллоҳ Мужоҳид Панжширнинг айрим ҳудудлари босиб олинганини ва қаршилик кучлари аскарлари орасида қурбонлар борлигини билдирган эди.\nАмир Хон Муттақий икки кун олдинги чиқишида Панжширдаги қаршилик ҳаракати етакчилари билан музокаралардан натижа бўлмаганини ва эндиликда толиблар вилоятни куч билан эгаллашини айтган. Бироқ, унинг сўзларига кўра, толиблар Аҳмад Маъсуд билан музокарани давом эттиришдан воз кечиш ниятида эмас.\nМуттақий, шунингдек, жангарилар Панжширни тўрт тарафдан қуршаб олганини маълум қилган. Аксил‑Толибон қаршилик кучлари эса ушбу маълумотни рад этган.\nПанжшир вилояти Кобулдан шимол тарафда жойлашган бўлиб, аҳолисининг мутлақ катта қисмини тожиклар ташкил қилади. Бу – мамлакатнинг толиблар назоратида бўлмаган сўнгги ҳудудларидан биридир.\nБу орада Толибон ичида турли этник-сиёсий гуруҳлар ўртасида Афғонистоннинг бўлажак янги ҳукуматида таъсир кучига эга бўлиш учун кураш бошлангани тўғрисида хабарлар пайдо бўлди. “Hindustan Times” газетаси ёзишича, ушбу жараёнда “Ҳаққоний тармоғи” фракцияси етакчиси Сирожиддин Ҳаққоний ҳамда Толибон асосчисининг ўғли мулла Муҳаммад Ёқуб асосий шахслар бўлиб туришибди.\nОлдинроқ Толибон мамлакатнинг янги ҳукумати борасида маслаҳатлашув якунланганини маълум қилган эди. ОАВ маълумотига кўра, ҳукуматга ҳаракат етакчиси Ҳайбатуллоҳ Охундзода раҳбарлик қилади. Толибоннинг Доҳадаги сиёсий офиси бошлиғининг ўринбосари Шер Муҳаммад Аббос Станикзай Би-би-си форс хизматига аёллар вазир ва ундан юқори лавозимларга тайинланмаслигини айтган.


Юр, муҳаббат, кетдик бу ердан - G`afur G`ulom\nБеҳзод Бийболаев 1986 йилнинг 10 ноябрида Тошкент вилоятининг Бекобод туманидаги Уяс маҳалласида туғилган. 2007 йил Бекобод техника иқтисодиёт касб-ҳунар коллежини тамомлаган. 2009-2013 йилларда Тошкент Молия институтининг молия-иқтисод факултетида таҳсил олган. Ҳозирда турли даврий нашрлар билан ҳамкорлик қилади. Ше’рлари марказий нашрларда чоп этилган. «Ишқ васфи» номли ик ше’рий тўплами нашр этилган.\n…У аудиторияга кириб келган куни мен аллақачон йигирма беш ёшни уриб қўйган, қўшни қизларнинг миш-миш гаплари билан айтганда “анча-мунча нарсаларни кўриб, ичидан қариб кетган” йигит эдим. У эса эндигина ўн саккиз-ўн тўққиз ёшга кирган, бўйи мендан ҳам баланд укамнинг та’бири билан айтганда: “қибла тарафдан шабада эсса ҳам йиқилиб тушадиган даражада” нозик эди.\nГуруҳдошларим ичида ёшим катта бўлганлиги учун аудиториянинг “тўри”, я’ни энг орқа тарафи ҳамиша каминага тегишли бўлар, бу эса, ба’зида дарснинг қоқ ярмида уйқуни тортиб юбориш учун-да қулай эди.\nШу пайтгача қанча қизларнинг қўлидан ушлаб, қулоғига ше’р шивирлаб юрган бўлсам-да, бирор марта бу қадар қаттиқ ҳаяжонга тушмаган эдим. Унинг мен тарафга келаётганлигининг ўзиёқ, ич-ичимдан қандайдир бир тўлқинни уйғотди… Беихтиёр парта устида бетартиб сочилиб ётган китоб ва дафтарларимни йиғиштириб, унга жой оча бошладим. У эса ҳамон мен тарафга келарди: тақ-туқ, тақ-туқ…\nУ етиб келди-ю ўйлаб ҳам кўрмасдан шарт бурилиб, нариги қатордаги бўш жойлардан бирига бориб ўтирди. Хонага оғир сукунат чўкиб, сукунат янада сукунатлашгандай бўлди. Ҳеч кимдан овоз чиқмас, ҳамма устимдан жимгина кулаётгандек эди. Ўзининг қитмирлиги ва шўхлиги билан гуруҳда отнинг қашқасидек бўлиб қолган қашқадарёлик курсдошим Жасур секингина, лекин ҳамма эшитарли қилиб “Имм…” деди-ю, “шилқ” этиб парта устига йиқилди. Кейин яна бир андижонлик жўрамиз эса минғирлаб ше’р ўқий бошлади:\nБу пайтда аудитория ҳам аста-секин ўзининг эски ҳолатига қайта бошлаган, ҳамма ўз ишини қолган жойидан давом эттиришга тушиб кетган эди: кимдир кимгадир латифа айтар, яна кимдир шеригининг телефонидаги суратларни томоша қилишга тушиб кетган. Шундай бўлса-да, у ҳамон ҳамманинг диққат марказида эди. Болалар тез-тез унга ўғринча кўз ташлаб қўяр, у қаёққа қараётганлигини билмоқчи бўлаётгандек, зимдан кузатишарди. У эса бепарво, фақат ба’зан деразадан ташқарига кўз ташлар экан, бошқалар ҳам унга тақлид қилгандек ўша тарафга қараб қўйишарди. Лекин бирорта талаба унинг олдидаги бўш жойга бориб ўтиришга жур’ат топа олмасди. Шу маҳал эшик шаҳд билан очилиб, кечиккан домла хонага кириб келди ва ҳамма бирдан оёққа қалқди. Уч-тўрт киши бошлаган “Ас-салому а-лей-кум” сўзларини бутун аудитория жўр бўлиб тугатдик. Шундан кейин хонани портфелларнинг “қарс-қурс”лари-ю китобларнинг “тап-туп” овозлари тутиб кетди – ҳамма дарсга тайёргарликни бошлаб юборди.\nМенинг хаёлимда ҳамон унинг “тақ-туқ, тақ-туқ” қадам товушлари-ю, шоирнинг ше’ри акс-садо бериб турарди:\nДарслар тугаб, ҳамма уй-уйига тарқалиш ҳаракатига тушганда, атрофни куни бўйи шаҳар хиёбонларидаги дарахтзорлар ичида мудраб ўтирган қоронғулик босиб кела бошлаган, бироз олдин ёғиб ўтган баҳор ёмғири ё‘лакларни ҳам янги келин сув сепиб, супургандай қилиб қўйган эди. У билан олийгоҳ қопқасидан изма-из чиқиб борар пайтимизда ҳаводан ҳам қишнинг заҳри кетган, баҳорнинг ёқимли шабадаси эндигина шарфлардан ҳоли бўлган ёқалардан кириб, этни ҳузурбахш жунжиктираётган, кеч тушиши билан хиралашган осмондаги булутлар қўнғир-қора тусга кириб турган бир маҳал эди.\nСуҳбатимиз у қадар қовушмади. У эса ҳамон хиёл жилмайган куйи, ердан кўзларини узмаган ҳолда мен билан ёнма-ён кетиб борарди. Унинг биргина шу табассуми ҳам шу қадар чиройли эдики, у ё‘лак бўйидаги эндигина бош кўтарган майсалар билан яхлит бир манзарани касб этарди. Биз бу маҳалда бекатга яқин келиб қолгандик.\nМинг нола тортиб кўрмай ул гул васлин…


Ватан ўғлонлардан миннатдор! – Сурхон тонги\nБош саҳифа / Спорт / Ватан ўғлонлардан миннатдор!\nАпрел 3, 2017\tСпорт Изоҳ қолдириш 639 Кўрилди\nСурхон воҳаси дунёга нафақат ўзининг боҳаво ва хушманзара жойлари, улуғ зиёратгоҳлари, зилол сувлари-ю, тилни ёрадиган ширин мевалари билан, саҳоватпеша танти одамлари, бахшилари, чавондозлари ва кураги ерга тегмаган алп ўғлонлари, паҳлавонлари билан ҳам маълум ва машҳурдир.\nШу йилнинг 12-22 март кунлари Таиланднинг Банкок шаҳрида бўлиб ўтган шарқ якка курашлари ва жанг санъати ўйинларининг (WMBF) йўналиши бўйича жаҳон чемпионатида воҳамиз спортчилари ҳам муносиб иштирок этишди.\nАнгор туманидан Иброҳимбек Бойқобилов, Жарқўрғон туманидан Сардор Жўраевлар мазкур чемпионатда фахрли биринчи ўринни қўлга киритди.\nДавлатимиз ва ҳомий ота-оналарнинг ғамхўрлиги-ю меҳридан куч олган ёшларимиз яна бир бор дунё аҳлининг эътиборини тортиб, мамлакатимиз байроғини баланд кўтардилар.\nШуни алоҳида таъкидлаб ўтиш жоизки, бу ютуқлари билан Иброҳимбек Бойқобилов 5 карра, Сардор Жўраев эса 2 карра жаҳон чемпионлари бўлишди. Бугун Ватан улардан миннатдор.\nЧемпионларимизни Термиз темирйўл вокзалида вилоят ва шаҳар ҳокимлиги мутасаддилари, “Нуроний“ жамғармаси вакиллари, “Камолот“ ЁИҲ вакиллари, спортчиларнинг ота-оналари, яқинлари ва оммавий ахборот воситалари ходимлари карнай-сурнай садолари остида қарши олишди.\nОлдинги Ёшлар спорт байрами олдидан\nКейинги Хўжаликда иссиқхона


09:30 / 02.02.2019 1216 pdf Ўқиш режими + -\n«Куня» – арабларда исмни айтишдан кўра енгилроқ саналади ҳамда ота-онага ҳурмат маъносида кўпроқ бош фарзанднинг исми олдига отага «Абу», онага «Умму» қўшимчаларини қўшиб мурожаат қилинади.\nМасалан, оилада фарзанд туғилди. Унга Аҳмад деб исм қўйишди. Энди отасининг куняси Абу Аҳмад, яъни «Аҳмаднинг отаси» бўлади. Онаси эса Умму Аҳмад, яъни «Аҳмаднинг онаси» бўлади.\nАрабларда эр-хотин ҳам бир-бирини «Абу Аҳмад», «Умму Аҳмад» деб чақиради. Дўст-ёрлар, қўни-қўшнилар ҳам, бошқалар ҳам ўғилнинг исми ёнига Абу ёки Умму қўшимчасини қўшиб чақираверади.\nҲозирги кунда ҳам нотаниш, лекин ҳурматли бир одам билан гаплашиб ўтиришган бўлса, «Исмингиз нима?» дейишга бир оз тортинишса, «Ўғлингизнинг исми нима эди?» деб сўрашади. Шунда у киши мисол учун, «Аҳмад», деса, сўровчи унга «Абу Аҳмад», деб мурожаат қилиб, суҳбатлашиб кетаверади.\nМазкур бобда бола отага ана шундай мурожаат қилса бўладими, исмини айтиш жоиз бўлмаса, отани унинг кунясини айтиб чақирса бўладими, деган савол қўйиляпти.\n45. Шаҳр ибн Ҳавшабдан ривоят қилинади:\n«Ибн Умар билан сафарга чиқдик. Шунда Солим у кишига «Эй Абу Абдурраҳмон, намозга!» деди».\nШарҳ: Солим – Абдуллоҳ ибн Умарнинг кичик ўғиллари, Абдурраҳмон – катта ўғилларининг исми. Кичик ўғил отасига «Эй Абу Абдурраҳмон»? деб мурожаат қилибди.\nДемак, бола отасини унинг куняси билан чақирса бўлар экан, чунки ҳазрати Абдуллоҳ ибн Умар улкан саҳобалардан биридир. У кишининг фарзандлари ҳам чуқур илмга эга бўлганлар.\nАгар фарзанд бироз илмсизлик қилган тақдирда ҳам, Ибн Умар розияллоҳу анҳу унинг хатосини тўғрилаган бўлар эдилар. Лекин Солим деган ўғиллари «Эй Абу Абдурраҳмон», деб мурожаат қилганида ҳазрати Абдуллоҳ ибн Умар розияллоҳу анҳу индамай кетавердилар. Бундан фарзанд отанинг кунясини айтиб чақирса, мурожаат қилса бўлар экан, деган хулоса келиб чиқади.\n46. Абдуллоҳ ибн Динордан ривоят қилинади:\n«Ибн Умар: «...лекин Абу Ҳафс Умар ҳукм қилди», деди».\nШарҳ: Яъни Абдуллоҳ ибн Умар розияллоҳу анҳу ўз оталари ҳазрати Умар ибн Хаттоб розияллоҳу анҳунинг куняларини айтяптилар. Яъни Абу Ҳафс мана бундай ҳукм чиқарди, қозилик қилди, деяптилар. Бу ҳам фарзанд ўз отасининг кунясини айтиши мумкинлигига далилдир.\n...Ҳозиргача йигирма тўрт бобда келган қирқ олтита ҳадис ва ривоятларда ота-оналарга нисбатан фарзанднинг одобига оид турли масалалар ҳақида маълумотлар тақдим этилди.\nАлбатта, Исломда бу масала бўйича келган таълимотлар жуда кўп. Имом Бухорий ҳам қисқача, амал қилишга қулай ва ўзларига етиб келган ривоятлардан келтирганлар, холос. Аммо шунинг ўзи ҳам олам-олам маъно касб этишини кўриб турибмиз. Бу одобларни, ота-она билан бўладиган муносабат маданиятини Исломдан олдинги ёки унга ҳамаср тузумлар, «дин»лар, маданиятлар, фалсафаларга таққослашни бир тарафга қўйиб, бугунги кунимиздаги ҳолатга солиштириб кўрайлик.\nБугунги кунимизда ота-онасининг ҳурматини жойига қўйиб, уларни етарли даражада эъзозлаётган шахслар бўлса, албатта, булар мусулмонлар бўлишади.\nБугунги кунимизда ота-онасининг дуоси ва розилигини олиш учун роҳатидан кечаётган, бу иш учун бор имкониятини ишга солаётган шахслар ҳам мусулмон фарзандлардир.\nБугунги кунда қариб қолган ота-оналарини қаровсиз қолдирмай, уларни кўз қорачиғидек асраб-авайлаётган вафодор фарзандлар бўлса, улар ҳам мусулмон фарзандлар бўлади.\nБугунги кунда дунёдан ўтган ота-онасини йўқлаб, ортидан дуо қилаётган, садақа атаётган, ҳар куни бир неча бор ибодатда уларга мағфират тилаётган, Аллоҳнинг Китобидан тиловат қилиб, савобини бағишлаётган фарзандлар ҳам мусулмонлардир.\nБугунги кунда ота-онага тириклигида ҳам, вафотидан кейин ҳам яхшилик қилиш фарзанднинг бурчи экани ҳақида Аллоҳ таолонинг Китобидан, Расул соллаллоҳу алайҳи васалламнинг ҳадисларидан маълумотлар олаётган, китоблар ёзаётган, ваъзлар қилаётган, шеър ва қўшиқ айтаётганлар ҳам мусулмонлардир.\nҲа, дунёда ота-онага энг яхши муомалада бўлиш маданиятининг соҳиблари ҳам мусулмонлардир!\n08:00 / 02.02.2019 13687\n11:20 / 02.02.2019 1394\n1228 14:00 / 13.06.2019\n1354 12:16 / 06.11.2018\n1443 17:20 / 18.06.2019\n45405 11:58 / 10.10.2018\n57764 11:56 / 10.10.2018\n10455 15:03 / 10 март


Ўзбекистон ва Беларус ўртасида АКТ соҳасидаги ҳамкорлик истиқболлари – «Ўзбекистон телекоммуникация тармоқларини бошқариш Республика маркази» давлат унитар корхонаси\nЎзбекистон Республикаси Президенти Шавкат Мирзиёев Беларус Республикасига расмий ташрифи доирасида 1-август куни дунёга машҳур “Беларус” юқори технологиялар парки фаолияти билан танишганди.\nБугунги кунда ушбу Юқори технологиялар парки дастурлаш, ахборот технологиялари, иқтисодиёт тармоқлари учун инноватсион ечимлар, консалтинг ва бошқа йўналишларда етакчи марказлардан бирига айланган. Бу ерда ишлаб чиқилган дастурий маҳсулотларнинг 90 фоиздан зиёди экспорт қилинмоқда, 67 мамлакат компаниялари уларнинг буюртмачилари ҳисобланади.\nДавлатимиз раҳбари учрашув чоғида мазкур технопарк резидентларини Ўзбекистонга таклиф қилди ҳамда технологик ҳамкорликни мустаҳкамлаш, кадрлар тайёрлаш ва тажриба алмашиш бўйича алоқаларни кенгайтириш юзасидан фикрлар билдирди.\nЎзбекистон ва Беларус ўртасида АКТ соҳасида ҳамкорликнинг истиқболлари қандай? Бу саволга ташриф доирасида имзоланган келишувлар ва ўтказилган тадбирлардан жавоб излаб кўрамиз.\nАввал хабар берилганидек, Президент ташрифи доирасида Ахборот технологиялари ва коммуникатсияларини ривожлантириш вазирлиги делегатсияси ҳам Беларусда бўлди ва икки мамлакат АКТ вазирликлари ўртасида бир қатор муҳим ҳужжатлар имзоланди.\nМиллий кўргазма ва форум Шу йилнинг 29-июл-2-август кунлари Минск шаҳрида Ўзбекистон-Беларус минтақалараро форуми ва “Made in Uzbekistan” саноат маҳсулотлари кўргазмаси бўлиб ўтди. Шунингдек, минтақалараро Ўзбекистон-Беларус форуми ташкил этилди.\nУшбу муҳим тадбирларга тайёргарлик кўриш мақсадида АКТ вазирлигининг ишчи гуруҳи таркиби тузилди. Ишчи гуруҳ “Made in Uzbekistan” кўргазмасида АКТ стендини тайёрлаш ва икки мамлакат ўртасида ҳамкорлик тўғрисидаги битимни имзолаш бўйича ташкилий ишларни амалга оширди.\n“Ўзбекистонда ишлаб чиқарилган” миллий маҳсулотлар кўргазмасида вазирлик томонидан тайёрланган стендда уч йўналишда хизматлар намойиш этилди: рақамли инфратузилма, рақамли иқтисодиёт, давлат хизматлари ва АТ-таълим.\nЎзбекистон ва Беларус ўртасида ахборот-коммуникатсия технологиялари ҳамда дастурий маҳсулотлар соҳасида икки томонлама ҳамкорликни мустаҳкамлаш доирасида қатор келишувларга эришилди. Жумладан, икки мамлакат АКТ вазирликлари ўртасида ҳамкорлик битими имзоланди ҳамда соҳадаги алоқаларни кенгайтириш бўйича йўл харитасини ишлаб чиқишга киришилди.\nТашриф давомида “EPAM Systems” компанияси билан келишув имзоланди. Унинг доирасида АКТ соҳасидаги талабгир ё‘налишларда талабалар учун масофавий та’лим курсларини жорий этиш белгиланди. Истиқболда “EPAM Systems” компаниясида ишлаш имконияти яратилган ҳолда дастурнинг иқтидорли битирувчиларини компания офисида амалиёт ўташ учун жалб қилиш тўғрисида ҳам келишувга эришилди.\n“Giprosvyaz” ОАЖ билан имзоланган меморандумга кўра қўшма лойиҳалаш ва тадқиқот ишларини олиб бориш ҳамда ахборот-коммуникатсия технологияларида стандартлаштириш бўйича ҳамкорлик йўлга қўйилади. Хусусан, DAB+ стандартидаги рақамли радиоешиттиришга ўтиш учун радиочастота полосаларини қайта режалаштириш ва фойдаланиш самарадорлиги масалаларини ўрганиш режалаштирилган.\n“Exadel Belarus” компанияси билан дастурий маҳсулотлар ишлаб чиқариш ва амалий компютер дастурлаш тизимлари бўйича мутахассислар тайёрлаш бўйича Тошкент шаҳрида компания филиалини очиш тўғрисида меморандум имзоланди.\n“ITTAS” компанияси билан имзоланган меморандум ахборот хавфсизлиги соҳасида қўшма лойиҳаларни тайёрлаш ва ҳамкорликдаги ахборот хавфсизлиги лабораториясини яратиш имкониятини беради.\n“Совершенные системы” компанияси билан эса замонавий ахборот хавфсизлиги тизимларини ўрганиш ва лойиҳалаш бўйича “SoverSys-TUIT” ўқув-амалий марказини ташкил этиш тўғрисида меморандум имзоланди.\nҲамкорлик алоқалари йўлга қўйилган компанияларни келгусида Ўзбекистонга жалб қилиш ва уларни Дастурий маҳсулотлар ва ахборот технологиялари технопарки (IT-park) резидентлари сифатида рўйхатдан ўтказиш масаласи ўрганилмоқда.\nҚолаверса, шу йилнинг 23-сентябридан 27-сентябрига қадар Тошкентда бўлиб ўтадиган АКТ Ҳафталигида ўз маҳсулотлари ва дастурий ечимларини намойиш қилиши учун Беларус компанияларини таклиф қилиш, шунингдек, маҳсулотларнинг ихтисослаштирилган кўргазма залларини ташкил этишга кўмаклашиш кўзда тутилган.\nАхборот технологиялари йўналишидаги ҳамкорлик истиқболлари кўлами тобора кенг тус олиши кутилмоқда. Жумладан, Соғлиқни сақлаш вазирлиги ҳамда “Xelsi Netvorks” компанияси билан ҳамкорликда нафас олиш тизими касалликларини аниқлаш ва мониторинг қилиш учун мобил илова яратиш имкониятлари ўрганилмоқда.\nЎзбекистон Республикаси Президенти ҳузуридаги Лойиҳа бошқаруви миллий агентлиги ҳамда Инноватсия вазирлиги томонидан “Rozum Robotics” МЧЖ билан музокаралар олиб бориш ва робототехника соҳасидаги инноватсион маҳсулотларни ўрганиш, узоқ муддатли эҳтиёжлар ва технологик ривожланиш тенденсияларини ҳисобга олган ҳолда келгусида ҳамкорлик қилиш бўйича аниқ таклифларни тайёрлаш мақсад қилинган.\nХулоса қилинганда, Ўзбекистон ва Беларуснинг АКТ соҳасидаги ҳамкорлиги шу билан чегараланиб қолмайди. Беларус президенти Александр Лукашенко таъкидлаганидек, “Ўзбекистон кейинги уч йилда иқтисодиёт тармоқларини нафақат модернизатсия қиляпти, балки турли соҳаларда инқилобий ўзгаришларни амалга оширяпти, янги йўналишларни ҳаётга татбиқ этяпти. Бу эса янада самарали ҳамкорликка умид бағишлайди”.\n← Эски янгиликлар БМТнинг Эҳтиёжлар бўйича Миссияси экспертлари билан учрашув «ЎЗБЕКИСТОН ТЕЛЕКОММУНИКАЦИЯ ТАРМОҚЛАРИНИ БОШҚАРИШ РЕСПУБЛИКА МАРКАЗИ» ДАВЛАТ УНИТАР КОРХОНАСИ ходимлари умумхалқ хайрия ҳашарида иштирок этишди Сўнгги янгиликлар →


Тоабад биргамиз » Ёшлик илҳомлари...\nEsdalik.uz - ёшлик илҳомлари » ≡ Ёш ижодкорлар » – Наср » Тоабад биргамиз\n-Чумчуқ сўйса ҳам қассоб сўйсин-да! Қўлингиздан келган ишни қилсангиз-чи! – деб синиқ табассум қилди Мафтуна.\nХотинининг жилмайганини кўриб Зоҳиднинг кўнгли кўтарилди.\nУларнинг тўйига ҳамма қарши бўлганди. Зоҳиднинг ота-онаси “Сенга касал хотинни олиб бермаймиз” -дейишса, Мафтунанинг ота-онаси “Сенга фарзанд кўриш мумкин эмас, сени эрга бермаймиз” – деб қаршилик қилди.\nМафтунанинг юраги хаста эди. Шифокорлар операция ва бошқа дори-дармон ҳам унга кор қилмаслигини, фақат юрагини зўриқтирмай асраб юрса, узоқ умр кўришини айтишди.Қиз юрагига “зўриқма!” – деб буйруқ бера олди аммо “севма!” – деб буюра олмади. Ҳаста юрак Зоҳид исмли кўркам курсдош йигитни кўрганида “дук-дук” этиб уриб кетар, севиб қолса гўёки ўз дардидан ҳалос бўладигандек маҳбуби томон талпинарди. Зоҳид ҳам ўзига яраша ҳуснга эга Мафтунага бефарқ эмасди.\nБир куни Зоҳид қизни музқаймоқ ейиш учун қаҳвахонага таклиф қилди. Қизга унга уйланмоқчилигини айтди. Йигитнинг бу гапидан сўнг Мафтунанинг юраги тез-тез урди. Ҳаяжондан зўрға ўзини босиб турди.\n-Менинг юрагим касал – деди ниҳоят ўзини қўлга олиб. – Шу сабаб сиз кутган бахтни беролмайман. Мени кечиринг таклифингизни рад этишга мажбурман.\n-Менга фарқи йўқ. Ҳеч нарса сиз билан бирга бўлишимга тўсқинлик қила олмайди. Мен ҳаммасига тайёрман – деди Зоҳид қатьийлик билан.\n-Нега? Нега атрофингизда шунча соғлом, чиройли, бекам-кўст қизлар парвона бўлиб турганида мендек бир касалмандга уйланмоқчисиз?\n-Чунки сени севаман!\n-Н-нима? – қизнинг ҳаяжондан лаблари титради.\nЙигитнинг бу сўзларидан сўнг қизнинг кўзларидан ёш сизилди.\n-Илтимос, мени ҳам ўзингизни ҳам қийнаманг! – деб ундан секингина узоқлашди.\nЙигит осонликча таслим бўлмади. Бир куни қизнинг кўнглини олиш учун бир дона қип-қизил атиргулни олиб унинг йўлини пойлади. Ўнг томондан нозик қадам ташлаб Мафтуна кўринди.\n-Мана бу гул сизга! – Зоҳид қўлидаги атиргулни қизга узатди. – Ўзимизнинг боғдан. Сиз учун атайлаб парвариш қилдим.\n-Рахмат. Лекин мен бу гулни ололмайман – деди қиз.\n-Ноз қилмасангиз-чи! Бу гул очилмай, ғунча бўлиб туривди, унга “сени севаман” дегандим, қаранг қандай чиройли бўлиб очилиб кетди. Мен севаман десам гулғунчалар очилиб кетади. Сиз бўлсангиз...\n-Унда шу гулга уйланиб қўя қолинг – деб кулди қиз.\nҚизнинг лабларидаги гўзал табассуми Зоҳиднинг юрагига ўт ёқди.\n-Жон деб уйланардим-у лекин гул сўлиб қолади-да!\nБу гапни эшитиб Мафтуна маьюс тортди. У Зоҳидга “мен ҳам шу гулга ўхшайман” дегандек термилди. Қизнинг кайфияти ўзгарганини кўриб Зоҳид бир оз жимиб қолди.\n-Мафтуна! – деди ниҳоят. – Сизни бир умр асраб авайлашга ваьда бераман. Менга турмушга чиқинг!\n-Бунинг иложи йўқ! Иккимиз ҳам қийналамиз.\n-Кечиринг, Зоҳид ака!\n-Ҳеч бўлмаса гулни олинг\nҚиз бир оз иккиланиб турди-да йигитнинг қўлида чирой очиб турган атиргулга қўл узатди. Зоҳиднинг бармоқларига севгилисининг бармоқлари илк бор тегиб ўтганида йигитнинг юраги ўйнаб кетди.\n-Кейин мана бу хатни ҳам – деб Зоҳид чўнтагидан тўрт букланган қоғозни олиб Мафтунага узатди.\nБу сафар қиз индамай хатни олди.\nЙўлда атиргулни ҳидлаб кетаркан Мафтунанинг юрагида ажиб ҳис-туйғулар пайдо бўлди.\n-Бунча хушбўй! – деди жилмайиб.\nКейин биров кўриб қолмадимикан деган ҳаёлда атрофга ҳижолат бўлиб қаради. Сўлим ҳиёбондаги ўриндиқлардан бирига ўтириб мактубни очиб ўқиди:\n-Мафтуна! Севгилим! Сизга бўлган муҳаббатимнинг чеки йўқ. Афсус шоир эмасман-да, бўлмаса севгимни тўрт қатор шеьр билан изҳор этардим. Интернет-пинтернетдан ўғирлаб-тўғирлаб Телеграмдан юборсам ҳам бўларди лекин ўғри ҳам эмасман-да! Қолаверса бу шеьрлар ўғирлашга ҳам арзимайди. Ўғри деган номни олганга яраша отини ҳам тўғри ёзолмайдиган Алиш ёки Бобирлардан эмас Навоий, Бобур кабилардан ўғирлаб ёзишга нима етсин. Шу сабаб сизга дил изҳоримни ана шундай оддий ва самимий қилиб йўллашга қарор қилдим. Мафтуна, азизам мен сизни севаман!\nИшқингизда девона бўлган аммо Машраб каби шеьрлар ёза олмаган Зоҳид.\n-Жинни! Севиш учун шоир бўлиш, ёки шоир бўлиш учун севиш шарт эканми? – деб жилмайди қиз ва мактубни қаттиқ бағрига босди.\nЗоҳиднинг уринишлари ўз самарасини берди. Қиз таслим бўлди. Ниҳоят йигитнинг таклифини қабул қилиб унга розилик берди. Аввалига қарши бўлган ота-оналар кейинчалик фарзандларининг бахтини ўйлаб тўйни бошлади.\nТўй бўлди.Орадан бир йил ўтиб Зоҳид ва Мафтуна ўғилли бўлишди. Дилларга қувонч олиб келган чақалоққа Дилшоджон деб исм қўйишди. Фарзанд кўрганидан кейин Мафтунанинг дарди кучайиб ётиб қолди. Шифокорлар аёлнинг саноқли умри қолганини айтишди.\nМафтуна ҳаётининг сўнгги кунида бор кучини тўплаб ўрнидан турди. Ошхонага бориб эри ёқтирган таомни тайёрлади. Уйнинг ҳамма ёғини тозалаб чиқди. Оғриб ётган пайтларида уйда иш кўпайиб кетибди.\n-Сенга ўзингни уринтирма дегандим-ку! – деди ўғилчаси Дилшоджонни онасиникидан олиб келган Зоҳид.\n-Дадаси келинглар бирга овқатланамиз. Охирги марта бирга овқатланмаганимизга ҳам анча бўлди.\n-Ўзинг тузукмисан. Ҳеч қаеринг оғримаяптими?\n-Кўриб турибсизку соппа-соғман! – Мафтуна ичидаги оғриқни эрига кулимсираб билдирмасликка ҳаракат қилди.\n-Яхши – Зоҳид хотинидаги бу ўзгаришдан бир қувонса, бир хавотирга тушди.\nУчаласи ўтириб овқатланишди. Мафтуна ўғилчасини маҳкам бағрига босиб, унинг жажжи юз-қўлчаларидан ўпди.\n-Полвоним ўзимнинг – деб эркалади. – Дадажонинга бир умр суянчиқ бўлгин.\nДилшоджон ухлаб қолди. Мафтуна уни ўрнига ётқизиб пешанасидан ўпди. Ўғилчасига тўйиб-тўйиб қараб олди. Кейин ерда ётган эрининг олдига чўзилди.\n-Э! Биз ҳали ёшмиз-ку! Севгини қариларга чиқарган. Фарзандларимизни уйли-жойли қилиб, ёшимиз бир жойга бориб қолганидан сўнг бекорчиликдан бир биримизга севги изҳор қилаверамиз, хотин.\n-Ҳазилкашлигингиз қолмади-да! Лекин мен ҳозир айтаман: Мен сизни севаман!\n-Мен ҳам сени севаман!\n-Мен билан бахтлимисиз?\n-Сизга бахт бера олганимдан хурсандман.\nОрада бир оз жимлик ҳукм сурди.\n-Зоҳид ака. Уч кундан сўнг мана бу қутичани очасиз – Мафтуна кичкина қутичани эрига узатди.\n-Оғиргина экан. Ҳозир очсам бўлмайдими?\n-Йўқ бўлмайди.Уч кундан сўнг очасиз. Яхши ётиб туринг.\n-Сен ҳам яхши ётиб ухла, азизам.\nЎша кеча Мафтуна эрининг оғушида жон берди.\nУч кундан сўнг Зоҳид қутичани очди. Қутичада фотоалбом бор эди. Зоҳид қўллари қалтираб албомни варақлади. Албомда Зоҳид ва Мафтунанинг энг яхши кунлари – учрашувга чиққан пайтлари, тўйларидаги бахтли лаҳзалар, туғилган кунлардаги унутилмас онлар, ўғилчаси Дилшоджон билан ўтказган қувончли дамларининг ҳаммаси суратларда муҳрланганди. Ҳар бир суратнинг остига эса катта қилиб “ТОАБАД БИРГАМИЗ” деб ёзиб қўйилганди.\nСнайпер – Наср\nАҳмад Али Дилмуроднинг қисқа ҳикоялари – Наср\nҚари қизнинг қисмати – Наср\nФерузбек Зиёдуллаев Наср


Корхонамиз ишлаб чиқариш, улгуржи савдо билан шуғулланади, воситачилик хизматлари кўрсатамиз. Ўзимиз ишлаб чиқарган маҳсулот асосан экспорт қилинади. Ўтган йили маҳсулот реализация қилишдан тушум 880 000 минг сўмни ташкил қилди, шу жумладан экспортга сотишдан – 830 000 минг сўм, улгуржи савдо бўйича – 1 290 000 минг сўм, воситачилик хизматлари – 55 000 минг сўм. Солиқ инспекцияси ЯСТ бўйича иккита ҳисоб-китоб топширишни талаб қилди. Биринчиси – тайёр маҳсулотни реализация қилиш ва воситачилик хизматларидан тушум бўйича, иккинчиси – улгуржи савдодан тушум бўйича, бунда экспорт бўйича имтиёзни улгуржи савдо кўрсаткичларига татбиқ этиб бўлмаслигини рўкач қилди. Бундан ташқари, улгуржи савдо бўйича ЯСТ бўнак билан олинади ва тўланган ҳисобланади. ДСИнинг битта ҳисобот (унда фаолиятнинг барча турлари алоҳида устунларда қайд этилади) ўрнига иккита ҳисобот топшириш ва ўзи ишлаб чиқарган маҳсулот экспорти бўйича имтиёз қўллаш тўғрисидаги талаби қанчалик қонуний?\n– ЯСТ бўйича сизни қизиқтираётган имтиёз Президентнинг 5.06.2000 йилдаги ПФ-2613-сон Фармони билан белгиланган. Унинг биринчи бандига кўра ЯСТ ставкалари фаолиятнинг барча турларида умумий сотиш ҳажмида ўзи ишлаб чиқарган ва эркин алмаштириладиган валютага сотилган товарлар, ишлар, хизматлар экспортидаги (ишлар бажарилган, хизматлар кўрсатилган жойдан қатъи назар) улушига боғлиқ ҳолда пасайтирилади:\nэкспорт улуши 15%дан 30%гача миқдорда бўлганида – ЯСТнинг белгиланган ставкалари 30%га;\nэкспорт улуши 30 фоиз ва ундан кўпроқ фоиз бўлганида – 50%га камайтирилади.\nИмтиёз савдо-воситачилик корхоналарига, шунингдек ЭАВга хом ашё маҳсулотлари – пахта толаси, ип газлама калаваси, линт, нефть, нефть маҳсулотлари, газ конденсати, табиий газ, электр энергияси, қимматбаҳо, рангли ва қора металлар экспорт қилувчи ишлаб чиқариш корхоналарига татбиқ қилинмайди.\nАгар ўзи ишлаб чиқарган (саналган хом ашё маҳсулотларига кирмайдиган) маҳсулот экспортининг улуши умумий сотиш ҳажмининг 15%идан ошса, ЯСТ ставкасини камайтириш корхона фаолиятининг барча турларига, шу жумладан улгуржи савдога татбиқ этилади.\nСолиқ органларига фаолиятнинг барча турларига бўлган ҳолда умумий тушум бўйича Ягона солиқ тўловига доир битта ҳисоб-китоб (010-сатр) тақдим этилади. Ҳисоб-китобга 6-илова «Экспорт улушига боғлиқ ҳолда ягона солиқ тўлови ставкасига тузатишлар киритиш» (бундан кейин – 6-илова) тўлдирилаётганда 010-сатрда товарлар (ишлар, хизматлар) реализациясидан умумий тушум кўрсатилади (Ягона солиқ тўлови ҳисоб-китоби 010-«Жами» устуни кўрсаткичи кўчирилади). Фоизларда ўзи ишлаб чиқарган товарлар (ишлар, хизматлар) экспортидан тушумнинг салмоғи (6-илованинг 040-сатри) тушумнинг умумий ҳажмида ҳисобланади. 6-иловага изоҳда кўрсатилганидек, умумий сотиш ҳажми деганда фаолиятнинг барча турларидан олинган соф тушум суммаси тушунилади. Бинобарин, 6-илованинг 060-сатри бўйича ЯСТнинг тузатилган ставкаси ҳар бир фаолият бўйича (сизнинг ҳолатингизда – ишлаб чиқариш, воситачилик хизматлари, улгуржи савдо) ЯСТ белгиланган ставкаларидан келиб чиқиб аниқланади. Экспортнинг улушига боғлиқ ҳолда ставкани пасайтириш кўринишида имтиёзга эга бўлган корхоналарда ЯСТ ҳисоб-китоби 0801-сатрига фаолиятнинг барча турлари бўйича пасайтирилган ставкалар кўчирилади.\nУлгуржи савдо бўйича тўланган ЯСТнинг бўнак тўловлари солиқ органларига ЯСТнинг иккита ҳисоб-китобини топшириш учун асос ҳисобланмайди.\nТаҳририятдан. ЯСТга доир ҳисоботни тайёрлаш ҳақида «СБХ»нинг 21.01.2014 йилдаги 3 (1015) ва 8.04.2014 йилдаги 14 (1026)-сонларида батафсил сўз юритилган.


16 апрел 2021, Тошкент вақти: 20:05\nШайбон 20 февраль куни Фарғона вилояти почта бошқармаси биноси олдида нафақа ёшидаги тўрт юзга яқин кекса ва ногиронлар, аёллар норозилик намойиши ўтказди.\nНамойиш иштирокчиларидан бири саксон ёшли отахон ўз ҳақларини талаб қилиб чиққан фуқароларга нисбатан тазйиқлар ва таҳдидлар бўлганини таъкидлади. Унинг билдиришича, маъмурлар намойиш қатнашчиларидан тарқалишни, акс ҳолда чора кўрилиши, ҳатто куч ишлатилишини маълум қилган.\nХабарларга кўра, ҳокимият вакилларининг кўрсатмаси билан милиция ходимлари намойишчилардан бир нечасини чеккага олиб чиққан ва воқеа жойини зудликда тарк этмаса, оқибати ёмон бўлиши ҳақида огоҳлантирган. Шунингдек, бу ерга етиб келган инсон ҳуқуқлари ҳимоячилари, жумладан, “Ўтюраклар” клуби раҳбари Мўътабар Тожибоевага нисбатан ошкора таҳдидлар янграган.\nНамойишчиларнинг айтишича, воқеа жойига Марказий банкнинг Фарғона вилояти бошқармаси вакили Акмал Мўминов, Фарғона шаҳри ҳокими ўринбосари, хотин-қизлар қўмитаси раисаси Раъно Бойқўзиева, вилоят ижтимоий таъминот бшқармаси вакили Баҳодир Маҳмудов етиб келган. Улар акция қатнашчиларига бу чиқиш бефойда экани, барибир вилоят банкларида пул йўқлигини айтган. Шундан сўнг намойишчилар Марказий банкдан қўшимча маблағ ажратилишини талаб қилган.\nКузатувчиларнинг фикрича, намойишчиларнинг бу талаблари қанчалик инобатга олиниши номаълум, лекин маъмурлар бирор муқобил чора излаши мумкин. Чунки акция қатнашчилари нафақа пуллари тарқатилмаса, янада кучлироқ намойиш уюштирилишини билдирган.


Қашқадарёда Губкин номидаги РДУнинг Минтақавий тайёрлов маркази очилади\n18:47 / 07.06.2017\n2017 йил 7 июнь куни Халқаро пресс-клубнинг навбатдаги анжумани бўлиб ўтди. Анжуман Ўзбекистон олий таълим тизимида олиб борилаётган ислоҳотлар ва 2017-2018 ўқув йилига абитуриентлар қабули мавзуларига бағишланди.\nТадбир давомида спикерлар журналистлар томонидан берилган барча саволларга атрофлича жавоб қайтаришди. Анжуманда иштирок этган мутахассисларнинг сўзларига кўра, таълим даргоҳлари ўртасида халқаро ҳамкорликни мустаҳкамлаш мақсадида хорижий муассасалар билан биргаликда “икки диплом” (Double Degree) интеграцияланган магистрлик дастурлари, иқтидорли ўқитувчилар учун академик ҳаракатлар (Academic Mobility Programs) лойиҳаларини жорий этиш, шунингдек, 1 семестр давом этувчи талабалар алмашинуви (Student Exchange and Mobility Programs)ни йўлга қўйиш таклиф этилмоқда.\nОлий таълим тизимини янада ривожлантириш дастурига асосан Вазирлар Маҳкамаси ҳузурида Таълим сифатини назорат қилиш давлат инспекцияси очилади. Идоранинг асосий мақсади – таълим ва ўқув-тарбия жараёнлари сифати устидан самарали давлат назоратини ўрнатишдир.\nШунингдек, жорий йилда Қашқадарё вилоятида Губкин номидаги Россия давлат университетининг Минтақавий тайёрлов маркази очилади. Бу тайёрлов марказида талаба бўлиш истагидаги абитуриентлар таҳсил олишлари ва кириш имтиҳонларига тайёргарлик кўришлари мумкин. Мазкур Минтақавий тайёрлов марказининг ишга туширилиши ўқувчиларнинг Губкин номидаги Россия давлат нефть ва газ университетининг Тошкент филиали талабаси бўлишлари учун яхши имкон яратади.\nҚашқадарё абитуриент ОТМ


Объект баҳоси аниқлаштирилмаган, аммо меҳмонхона фойдаланишга топширилган 2009 йилда унинг эгаси – «Базовый Элемент» холдинг компаниясининг шўъба корхонаси бўлмиш «Русские отели» компанияси қурилиш учун 140 млн доллардан кўп маблағ сарфлангани ҳақида баёнот берган эди.\nХабардор манбанинг 6 июн куни маълум қилишича, объектнинг қиймати борасидаги масала ҳар бир манфаатдор инвестор томонидан алоҳида муҳокама қилинади. Унинг айтишича, меҳмонхонанинг таҳминий қиймати 150-160 млн долларни ташкил қилади. Аммо бу борада расмий баёнот берилмаган.\nМеҳмонхона 1.3 гектар майдонга жойлашган, фойданиладиган умумий майдон 38 минг квадрат метрни ташкил қилади. Бу ерда 190 иш ўрни яратилган.\nHyatt Regency меҳмонхонаси Душанбеда А классдаги Ишбилармонлар марказига эгалик қилувчи «Созидание» компаниясининг мулки ҳисобланади. Меҳмонхона ва бизнес-марказнинг илк эгаси «Русские отели» компанияси эди. Бу компания россиялик олигарх, “РУСАЛ” компаниясининг эгаси ва Россия президенти Владимир Путиннинг яқин одамларидан бири Олег Дерипаскага қарайди.\n2004 йилда Дерипаска Тожик алюмин заводини қўлга киритмоқчи эди. Аммо Душанбе стратегик корхонани сотмасликка қарор қилди, шундан сўнг россиялик олигархнинг Тожикистондаги лойиҳаларга, жумладан Роғун ГЭСига бўлган қизиқиши "совиб кетди".\nКейинроқ эса ТАЛКО ва РУСАЛ ўртасида суд машмашалари бошланди. 2010 йилда ТАЛКО учун хом ашё етказиб бериш ва корхона маҳсулотларини сотиш ҳуқуқидан маҳрум бўлган Россиянинг РУСАЛ компанияси Швейцария судига даъво аризасини берди ва Тожикистон томони 274 миллион АҚШ доллари миқдоридаги зарарни тўлаб беришини талаб қилди.\nЎз навбатида ТАЛКО раҳбарияти ҳам баёнот бериб, РУСАЛ билан ҳамкорлик қилар экан салкам ярим миллиард доллар миқдорида зарар кўрганини таъкидлади. 2013 йилоктябрида бўлиб ўтган суд РУСАЛга тегишли бўлган Hamer Investment Ltd. Компанияси ёнини олди ва ТАЛКОга Россия компаниясига 274 миллион доллар (112,7 миллион доллар йўқотилган фойда сифатида, 147 миллион доллар – фоизлар ва 14,58 миллион доллар суд тўловлари сифатида) миқдорида тўлаши юзасидан хукм чиқарди. Суд қарорини бажариш мақсадида РУСАЛ компанияси Тожикистон Олий Иқтисодий судига мурожаат қилиши керак эди, аммо бу ишни қилмади. Бунинг сабаби, Тожикистон Бошпрокуратураси Hamer Investment Ltdга нисбатан 56 томлик ҳажмда жиноий иш очди, гап бу ерда ТАЛКОнинг РУСАЛ томонидан кўрган 400 миллион долларлик зарари ҳақида бормоқда.\n2015 йил февралда Россия гиганти раҳбари Олег Дерипаска ярашишга рози бўлди ваТАЛКОга нисбатан даъвосидан воз кечди. Хабар қилинишича, тожик томони россиялик ҳамкасбларига ҳар икки томонни қаноатлантирадиган бир нечта бизнес-таклифларни берган.\nНима учун Hyatt Regency ҳозир сотувга қўйилгани аниқ эмас.


Литва-Беларус чегара ҳудудидаги ҳолат\nФото: AP Photo/Mindaugas Kulbis\nТуркиядаги ўрмон ёнғинларида «Олов болалари» ташкилотининг гумон қилинаётгани, Литва-Беларус чегара ҳудудининг ноқонуний муҳожирлар билан тўлиб кетгани, Эрон собиқ президентининг халқдан кечирим сўрагани ва бошқа янгиликлар — «Газета.uz»нинг жаҳон янгиликлари дайжестида.\nLotinchada 2 август 2021, 21:51 Жаҳон\nТуркиядаги ўрмон ёнғинларида «Олов болалари» ташкилоти гумон қилинмоқда\nТуркияда террорчи деб топилган ва тақиқланган Курдистон ишчилар партияси (КИП) билан алоқадор «Олов болалари» гуруҳи мамлакатдаги ёнғинлар муносабати билан баёнот берди. Мамлакат ОАВнинг хабарига кўра, ташкилот ўз баёнотида «турк режими бошқа тилни тушунмайди», деб айтган, шунинг учун улар «олов билан тиз чўктиришга» қарор қилишган. Шу билан бирга, «Yeni Safak» нашри «Олов болалари» ўт қўйиш учун жавобгарликни ўз зиммасига олди, деб даъво қилмоқда. «Daily Sabah» эса ташкилотнинг ёнғинларга алоқаси борлигини аниқ кўрсатмасдан, «балки тарафдорларини чора кўришга чақирмоқда», дея таъкидлаган.\nТаъкидланишича, «Олов болалари»нинг Туркиядаги ўрмон ёнғинлари билан боғлиқ гумон марказига тушиб қолган биринчи ҳолат эмас. Daily Sabah’нинг ёзишича, 2020 йил октябрь ойида содир бўлган ёнғинларда, ўт қўйиш ҳужумларини қўллаб-қувватлаган ташкилот аъзоларининг ҳибсга олиниши кузатилган.\nТуркия президенти Тоййип Эрдоған 31 июль куни мамлакатдаги ўрмонларни ёқишда иштирок этиши мумкин бўлган гумонланувчи шахс ҳибсга олингани ҳақида эълон қилган эди. Бундан аввал, мамлакат расмийлари республикада тақиқланган Курдистон ишчилар партияси томонидан ўт қўйиш ва саботаж қилиш эҳтимоли истисно қилинмаётгани ҳақида таъкидлаган эдилар.\nСўнгги маълумотларга кўра, Туркия фавқулодда хизматлари 107 та ўрмон ёнғинлари билан боғлиқ вазиятни назоратга олишга муваффақ бўлган. Ҳаммаси бўлиб, 28 июлдан буён Туркиянинг 32 вилоятида олов ўчоқлари қайд этилган. Ёнғинлар натижасида 6 киши ҳалок бўлди, 400 дан ортиқ киши жароҳатланди.\nЛитва Беларус билан чегарадаги постлар ноқонуний муҳожирлар билан тўлиб кетганини айтмоқда\nЛитванинг Беларус билан чегара ҳудудларида жойлашган чегара постлари, қўшни Белурсдан мамлакатга Осиё ва Aфрикадан кириб келган ноқонуний муҳожирлар билан тўлиб кетган. Бу ҳақда Литва ИИВ ҳузуридаги Давлат чегара хизмати бошлиғи генерал Рустамас Любаевас маълум қилди. «Чегара постларида муҳожирларни жойлаштириш учун бошқа жой қолмаган» — деди у. Йил бошидан бери Литва-Беларус чегарасида 3832 нафар ноқонуний муҳожир ушланган. Бу бутун 2020 йилга нисбатан деярли 50 баробар кўпдир.\nТаъкидланишича, муҳожирлар учун 200 дона контейнер ижарага олиниши режалаштирилган. «Уч йилга тузилган шартномада 900 кишига мўлжалланган 200 та контейнерни ижарага олиш кўзда тутилган», — деди чегара хизмати вакили Гедрюс Мишутис. Ижара агентликка 5,4 млн еврога тушади.\nМай ойи охирида Беларус президенти Aлександр Лукашенко «мамлакат ноқонуний муҳожирларни қўшни давлатга ўтказишда тўсиқ бўлиб хизмат қилган, бироқ Ғарбнинг сиёсий босимини ҳисобга олган ҳолда, Минскда буни давом эттиришга арзийдими, деган савол туғилиши мумкин», дея айтган эди.\nРуҳоний президентлик давридаги хатолар учун Эрон халқидан кечирим сўради\nЭрон президенти лавозимини тарк этаётган Ҳасан Руҳоний раҳбарлик қилган йиллардаги ҳукуматнинг хато ҳаракатлари учун мамлакат халқидан кечирим сўради. Бу ҳақда ТАСС 1 август куни бўлиб ўтган Вазирлар Маҳкамасининг йиғилишига таяниб хабар бермоқда.\n«Биз [сиёсатимизда] хато ва камчиликларга йўл қўймасликка ҳаракат қилдик. Aммо, агар улар бўлган бўлса, мен бунинг учун халқдан кечирим сўрамоқчиман», — деди у.\nРуҳонийнинг сўзларига кўра, «аҳоли турмуш даражасидаги вазиятдан норози ва бу ўз ҳақиқатига эга». «Aммо биз иқтисодий уруш ҳолатида бўлганимизни тушунишимиз керак (AҚШ собиқ президенти Дональд Трамп даврида жорий этилган санкциялар ҳақида) ва шу нуқтаи назардан, нима қилишимиз мумкинлигига қараш керак», дея қўшимча қилди у.\nЭроннинг янги президенти Иброҳим Раисининг инаугурацияси 5 августда бўлиб ўтади.\nАфғонистон можароси бўйича сўнгги янгиликлар\nГермания ҳукумати вакиллари 31 июль куни Доҳада «Толибон» ҳаракати аъзолари билан яширин учрашув ўтказди. Бу ҳақда манбаларга таянган ҳолда Bild нашри хабар берди. Нашрнинг ёзишича, музокараларда Германиянинг Aфғонистон ва Покистон бўйича махсус вакили Яспер Вик қатнашган. Таъкидланишича, у ерда мамлакатдаги немис гуманитар ходимларининг хавфсизлик кафолатлари ва Aфғонистондаги халқаро операцияда қатнашиш вақтида Бундесвер ва Германия Федерал полициясига ёрдам берган афғонларнинг ҳолати муҳокама қилинган. Ҳозирда Афғонистонда Германия томони билан ҳамкорлик қилган 700 га яқин маҳаллий аҳоли бор, уларнинг 500 га яқини Германияга кетиш истагини билдирган. Bild’нинг ёзишича, Германия ТИВ «Толибон» билан музокараларни тасдиқлаган.\nAфғонистон миллий мудофаа ва хавфсизлик кучлари бўлинмалари 1−2 август кунлари 455 «Толибон» жангарисини йўқ қилди ва 232 кишини яралади.\nТолиблар Aфғонистон ғарбидаги БМТ қароргоҳига қайта ҳужум қилди, дея ёзмоқда ТАСС. Воқеа тафсилотлари келтирилмаган. Аввалроқ Ҳирот шаҳрида БМТ миссиясига ҳужум қилингани ҳақида хабар берган эдик.\n«Толибон» ҳаракати Aфғонистонда ҳокимиятни зўрлик билан эгаллаб олган тақдирда, Европа Иттифоқи янги ҳукуматни тан олмайди. Бу ҳақда ҳамжамиятнинг минтақадаги махсус вакили Томас Никлассон маълум қилди. «Aгар толиблар [Aфғонистондаги] ҳокимиятни ҳарбий йўл билан қўлга кирита олса, уни на Европа Иттифоқи, на аксарият минтақа давлатлари тан олмайди», — деди у. Дипломатнинг сўзларига кўра, воқеаларнинг бундай ривожланиши билан Европа Иттифоқи Aфғонистонга ёрдам беришни тўхтатади, бу эса мамлакатнинг изоляциясига олиб келиши мумкин.\nРоссия Федерацияси Aфғонистон билан чегара яқинида ҳарбий хизматчилар сонини 1,8 минг кишига етказди.\n«Кумтор» лойиҳасини амалга оширишдаги коррупция фактларини тергов қилиш доирасида қидирувга берилган Қирғизистоннинг биринчи президенти Аскар Акаев Бишкекка олиб келинди.\nНикол Пашинян Aрманистон бош вазири этиб тайинланди.\nБAA Соғлиқни сақлаш ва профилактика вазирлиги Хитойнинг Sinopharm компанияси томонидан ишлаб чиқарилган вакцинасидан 3 ёшдан 17 ёшгача бўлган болаларда касалликнинг олдини олиш учун фойдаланишни маъқуллади.\nҒазо секторини назорат қилаётган Исломий қаршилик ҳаракати (ҲАМАС) раҳбарияти Исмоил Ҳанияни ташкилотнинг Сиёсий бюроси раҳбари этиб қайта сайлади. 58 ёшли Ҳания 2025 йилгача ҲАМАС сиёсий бюросига раҳбарлик қилади. У бу лавозимга 2017 йилда сайланган эди.\nМьянма Давлат маъмурий кенгаши мамлакат муваққат ҳукумати тузилишини эълон қилди. Мьянма қуролли кучлари бош қўмондони, катта генерал Мин Аун Хлайн бош вазир лавозимини эгаллади. 2023 йилнинг иккинчи ярмида мамлакатда янги сайловлар ўтказилиши режалаштирилган.\nМадагаскар ҳукумати амалдаги президент Андри Радзуэлинага суиқасд уюштиришда ва ҳукуматни тўнтаришда айблаб 21 кишини, шу жумладан 12 ҳарбий хизматчини ҳибсга олди. Маълумотларга кўра, ҳибсга олинганлар орасида армия ва жандармнинг беш нафар генерали, шунингдек, тўрт нафар хорижлик, жумладан, Франция фуқаролари бор.\nAвстралиядаги ҳуқуқ-тартибот идоралари мамлакат ҳукуматини тўнтариб, амалдорлар ва федерал парламент аъзоларини ҳибсга олишни режалаштирган жиноий гуруҳ фаолиятини тўхтатди.\nЯпониялик дизайнер Олимпиадада қатнашаётган давлатлар учун махсус кимонолар коллекциясини тақдим этди (фото) 2 август 2021, 10:38


Асқар Толибжонов: "Менга чипталар ҳақида савол берманг" - 21 Марта 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Chorshanba, 27.10.2021, 03:50\nГлавная » 2013 » Mart » 21 » Асқар Толибжонов: "Менга чипталар ҳақида савол берманг"\nАсқар Толибжонов: "Менга чипталар ҳақида савол берманг"\nЎзбекистон – Ливан терма жамоалари ўртасидаги ўйин арафасида чипта масаласи энг кўп муҳокама этилаётган, бир дунё саволларга сабаб бўлаётган ва қайсидир маънода муаммоларни келитириб чиқараётган мавзуга айланди.\nАслида, чипта савдоси, тартиби ва бу барада барчаси жойида бўлиши ҳақида бундан анча аввал ва бир неча маротаба ЎФФ вакиллари гапириб ўтишганди. Лекин, чипта сотувга чиқадиган кунга келиб уларнинг бари унут бўлди. Бунга биринчи навбатда чиптанинг эълон қилинган вақтда сотувга чиқмагани бўлди. 18 март соат 14:00да бошланиши керак бўлган чипталар савдоси, ўша куни уч ярим соат кечикибгина амалга оширила бошланди, бироқ эртасигаёқ яна тўхтатиб қўйилди.\nЧипта билан боғлиқ тўпланиб қолган саволларга жавоб олиш мақсадида журналист Зафар Қосимов айни шу масалага балогардон бўлган Асқар Толибжонов билан суҳбат қилди. Қуйида ушбу интервьюни эътиборингизга ҳавола этамиз.\n— Менга чипталар ҳақида савол берманг, — дея гап бошлади Асқар Толибжонов суҳбат бошлангани ҳамоно. — Бу масала терма жамоалари марказида ҳал қилинмайди. Биз чипталарни сотиш бўйича агентлар билан шартнома тузганмиз ва унинг қай тарзда сотилиши бизга боғлиқ эмас.\n— Суҳбатимиз мавзуси чипталар ҳақида бўлиши аниқ. Аммо биз имкон қадар фақат терма жамоалар марказига тааллуқли жойларидан савол берамиз.\n— Ундай бўлса майли. Фақат бизга тегишли жиҳатларига жавоб беришим мумкин.\n— Нима сабабдан чипта чиқариш масаласи билан терма жамоалар маркази шуғулланади. Аслида бу иш билан маркетинг бўлиши машғул бўлиши керак эмасми?\n— Федерация бу ишни бизнинг зиммамизга юклаган. Ўйин терма жамоалар иштирокида бўлгани учун бизга чипталар савдосини назорат қилиш вазифаси топширилган. Терма жамоалар маркази чипталарни босмахонага буюртма қилади ва ҳисоб-рақамидан пул ўтказиб беради, аммо чипталар савдосини ташкил қилмайди. Чипталар савдосини юритиш учун махсус агентлар билан шартнома тузилган. Мана шу шартномага кўра биз уларга чипталарни топширамиз ва улар ҳисоб-рақамимизга тўлов ўтказиб берадилар. Ўз навбатида қилган хизматлари эвазига уларга маълум фоиз берилади. Биз чакана савдога аралашмаймиз. Шахсан ўзим ҳали чиптани қўлимга ушлаб кўрганим ҳам йўқ. Шунингдек федерация ходимларига ҳам бундай қилишларига йўл қўймайман. Чунки барчаси бевосита маълум тартиб асосида ташкил қилиниши керак. Мана шу нарсани мухлисларга тўғри тушунтиришингизни сўрайман. Барчамиз бир-биримизга ёрдам беришимиз керак. Бу борада тартиб бўлиши учун сиз ҳам бизга ёрдам беришингиз керак.\n— Чакана савдо билан шуғулланадиган чипта сотувчилари қайси ташкилот? Алоҳида инсонлар ҳам шунақа шартнома имзолаши мумкинми?\n— Биз "Пахтакор” ўйингоҳи чипта сотиш хизмати билан шартнома имзолаганмиз. Бу борада ҳамма ишларни улар амалга оширадилар. Айни вақтда "Бунёдкор” клуби кассалари ижара асосида уларга хизмат қиляпти.\n— Шу вақтга қадар чипталар қўлга чиқиб кетиш ҳолатлари учраб келмоқда. Бу нарса кўпчиликка сир эмас. Бу борада айбдорларни қандай аниқлаш мумкин?\n— Буни билмайман. Олиб-сотарлар кассадан чипта сотиб оляптилар-да, сўнгра устига қўйиб бошқаларга пуллаяптилар.\n— Аммо олиб-сотарлар орасида даста-даста чипта кўтариб, сотиб юрганлар бор. Шахсан ўзим ҳам кўрганман. Доналаб сотиб олиб, шунча чипта йиғиш ақлга сиғмайди...\n— Бундай бўлиши мумкин эмас. Олиб-сотарларнинг қўлига даста-даста чипта чиқиб кетиши мутлақо бўлиши мумкин эмас.\n— Демак сиз мана шундай ҳолат борлигини инкор этасиз?\n— Ундай бўлса сизга биз бир таклиф киритмоқчимиз. Биз ўз газетамиз орқали эълон берамиз. Мухлислар олиб-сотарларни расмга тушириб, бизга йўллайдилар. Биз бу расмларни газетамизда эълон қилишдан ташқари, Сизга ҳам жўнатамиз. Шундай қилсак бўладими?\n— Албатта. Бу нарса бизга ҳам жуда керак. Биз ҳам бундан манфаатдормиз. Бу таклифингиз мен учун ҳам жуда ўринли. Терма жамоалар маркази бажонидил бу лойиҳа билан ҳамкорлик қилади. Албатта қўлга тушган инсонларга нисбатан чора кўрамиз.\n— Уларга нисбатан қандай чора кўрилиши мумкин?\n— Профилактика ишлари олиб борилади. Уларни буткул чипталар савдосидан четлатамиз. Маъмурий жиҳатдан жавоб ҳам берадилар. Терма жамоалар маркази чакана савдо билан шуғулланмайди. Аммо бу борада камчиликларни бартараф этиш учун ҳаракат қиляпмиз. Шаҳар ички ишлар бошқармаси билан ҳамкорликда қатор ишларни қилишга келишиб олганмиз. Хусусан, ички ишлар бошқармаси биздан чипталарни реализация қиладиган агентлар рўйхатини сўраган. Биз бу рўйхатни ИИБга берамиз ва улар ўз суриштирув ишларини олиб борадилар. Агарда айбдорлар топилса, албатта жазо қўлланилади.\n— Чипта савдосини тўхтатиб туриш ғояси кимдан чиқди? Нима сабабдан бундай қарорга келинди?\n— Байрам кунлари хавфсизлик борасида қўлланилаётган чоралардан бири бу. Бизга юқори ташкилотлардан бу борада кўрсатма бўлди. Шу сабабли чипталар савдосини вақтинча тўхтатиб туришга мажбур бўлдик.\n— Қачон яна чипта савдоси йўлга қўйилади? Аниқ вақтини айта оласизми?\n— Шаҳар ИИБ билан биргаликда бу борада аниқ ишлар олиб борилади. Бизга ИИБдан чипталарни савдога чиқариш вақтини келишиб олиш таклифи тушди. Айнан уларнинг кўрсатмасига асосан чипталар савдосини ташкил қиламиз. Шунда ортиқча асаббузарликларсиз чипталар ўз эгалари қўлига етиб бориши мумкин.\n— 18 март санасида чипталар 14.00 да савдога чиқди деб баёнот бердингиз. Аммо биз биламизки ўша куни соат 17.30 дагина чипталар кассаларга етиб келди. "Бунёдкор” ўйингоҳи атрофида келиб чиққан тартибсизлик айбдори ким? Нима сабабдан бундай ҳолат вужудга келди?\n— Биз типографияга буюртма берганмиз. Чипта савдосини ташкил қиладиган агентлар бориб, чипталарни санаб олгунларига қадар вақт ўтиб кетган. Шу сабабли кеч бўлиб кетди.\n— Бу ҳолатнинг айбдори ким? Унга қарши қандай чора кўрасиз?\n— Айбдор деб бирор кимсани кўрсата олмайман. Сотувчилар чиптани санаб олишга ҳаққи бор. Уларга мен тезроқ бўл, деб босим ўтказа олмайман. Чунки улар бу чиптани ҳисоб-китобини чиқара олишлари керак.\n— Аммо мана шу ишларни эртароқ қилиб қўйса ҳам бўларди-ку. Айтайлик типографияга эртароқ буюртма бериш, бир кун олдин тақсимлаш...\n— Биз чипталарни 20 кун олдин чиқара олмаймиз. Тўғрисини айтсам, бу борада айбдорларни кўрсата олмайман. Аммо кейинги ўйинларда албатта бундай ҳолат бўлмаслиги учун олдиндан тайёргарлик олиб борамиз. Камчиликлар албатта бартараф этиб борилади. Яқин келажакда бир қатор ишларни амалга оширишни режалаштирганмиз. "Бунёдкор” ўйингоҳига турникеткалар ўрнатилади ва кассаларда чипталар ўрнига штрих-кодли махсус чек чиқариб берилади. Ана ўша штрих-кодни турникетка назоратидан ўтказиб, ўйингоҳга кириш имконияти бўлади. Ўйлайманки бу нарса барча муаммоларни бартараф этади. Ўз-ўзидан олиб-сотарлар ва бошқа муаммолар бартараф этилади. Шунингдек янгича услубда интернет орқали стадионда жой буюртма қилиш имконияти ҳам мавжуд.\nКатегория: Shou biznes olami | Просмотров: 582 | | Рейтинг: 0.0/0


Роҳат постида “Исузу” нега узоқ ушлаб турилди? (видео) - Darakchi\nРоҳат постида “Исузу” нега узоқ ушлаб турилди? (видео)\nЖАМИЯТ 13.02.2020, 16:58\nЖорий йилнинг 12 февраль куни Телерамм ижтимоий тармоғининг “MILITSIYA UZB” каналида “Ўз ишига совуққонлик билан ёндашишми ёки шопирларни бир тийинга олмасликми бу?” сарлавҳаси остидаги ҳайдовчи томонидан олинган видеолавҳа эълон қилинган.\nУшбу ҳолат бўйича ИИВ ЙҲХББ Ахборот хизмати муносабат билдирди.\nКелтирилишича, жорий йилнинг 10 февраль куни Тошкент шаҳар ИИББ ЙПХ инспектори А.Абдухамитов Бектемир тумани ҳудудида жойлашган “Шарқ” ЙПХ маскани атрофида МИБ ходимлари билан ҳамкорликда “Автокон” махсус мосламаси орқали транспорт воситаларида мавжуд қарздорликни аниқлаш бўйича дислокация асосида хизмат олиб борган.\nШу куни соат 12:30 ларда “Автокон” махсус мосламаси 5 та қарздорлиги мавжуд бўлган “Исузу” русумли, 01 762 YFA давлат рақам белгили транспорт воситасини аниқлаган ва ЙПХ инспектори ушбу автомобилни ўрнатилган тартибда тўхтатган.\nҲайдовчи тегишли ҳужжатлари ва жарималар учун тўлов маълумотномаларини тақдим қилган. ЙПХ инспектори транспорт воситасини қайд этиш гувоҳномасини “Автокон” мосламасидаги маълумотлар билан солиштириш мақсадида “Исузу” русумли транспорт воситаси ортида турган хизмат автомашинаси томонга борган. Инспектор қарздорликни текширган вақтида 1 та қарздорлик ўз муддатида тўланмаганлиги маълум бўлган ва транспорт воситаси белгиланган тартибда жарима майдончасига жойлаштирилган.


Abdulla Ayizov. Polvon yig‘lagan tun (qissa)\nAbdulla Ayizov. Polvon yig‘lagan tun (qissa) ( 6510 marta o'qilgan) Chop etish\nAbdulAziz 16 Avgust 2011, 10:09:47\nAbdulla Ayizov. Polvon yig'lagan tun (qissa)\nZiyolee 07 Sentyabr 2011, 08:09:34\n4-сон, 2011 йил\nТўйхона биқинидаги бедапоядан тортиб, ўйдим- чуқур йўл четларигача машиналар тизим-тизим: мез¬¬¬бонлар томонидан тайинланган кузатувчилар улар¬ни зийрак қўриқлашади. Ахир бир кунлик тўй ўтади-кетади, аммо кейин ғийбат кўпайиши мумкин. “Фалон қишлоқдаги фалончининг тўйига борган эдик. Томоша айни қизиган пайт, уловимизнинг зарур нарсасини шилиб кетибди! Дабдабага берилгунча меҳмонларнинг иззатини қил, кўликларига кўз-қулоқ бўл...” – қабилидаги гап-сўзлардан эҳтиёт бўлган маъқул.\nҚодирбек мерган давра кўрган одам. Тўй олди яқинларини маслаҳат ошига чақириб, ҳар кимнинг кайвоничилигига қараб хизматларни тақсимлаб берган. “Тўй бир маники эмас, ҳаммамизники. Бирга обрў олайлик”, деган одатдагидек жиддий бир қиёфада.\nМана, элдан чиқмай, кимгадир яхши, кимгадир ёмон кўринса-да, тўй-маъракаларда бош-қош бўлиб юрган Қодирбек мерганнинг ўзи бугун эл-улус олдидан ўтаяпти. Маҳалланинг ёшу қариси хизматга “лаббай” деб турибди. Хизматчиларнинг оёғи олти, қўли етти. Ҳар бири ўз вазифасини бинойигина ўтаб, тўйчининг эътиборига тушиш иштиёқида.\n“Э, шундай келаверсангиз ҳам бўларди...” дей¬ди Қодирбек мерган хижолатомуз. Тўёналарни мер¬ганнинг боди бир божаси лабига сигарет қистирган кўйи кўк дафтарига қайд этиб боради.\nШом. Кўприкдан ўтиб, тўйхона яқинига келиб тўх¬таган “Раф” машинаси атрофини қий-чув кўтарган бо¬ла¬лар ўраб олишди.\nМеҳмонларни одатдагидек, назардан қолдирмай “Хуш кўрдик!” дея пешвоз қаршилаётган Қодирбек мер¬ганнинг кўзи чироқ ёруғида ўзи томон келаётган Сардор полвонга тушди-ю, ҳовлиққанича олдинга ин¬тилди.\nЙигит “Хўп-хўп” деганча Сардор полвонга бошдан оёқ разм солди-да, қўл узатди.\nИчкаридан аввал “Ҳозир...” деган сас эшитилди. Сўнг, остонада беқасам тўнини кия-кия ўрта ёшли, миқти гавдали киши пайдо бўлди.\nМеҳмонлар таклиф қилинган хона даҳлизи бур¬чагида маҳси-калиш ва печкага суяб қўйилган ҳасса кўзга ташланади. Мезбон хона эшигини очиб ичкарига мўралади-да :\n– Бува, қаранг, меҳмонлар келди, – деди.\nМеҳмонлар хона тўрида қўш ёстиққа ёнбошлаб олган, ёши саксонларни қоралаган, соқоллари ўзига ярашиб турган чол билан кўришишга чоғланишди. Чол ўрнидан қўзғалмоқчи бўлди. Меҳмонлар бувани ортиқча уринтирмаслик учун:\n– Қимирламанг, бува, – дея бирин-кетин қўл олиб кўришишди.\nҲол-аҳвол сўрашиб улгурмаслариданоқ дастурхон келтирилди.\nЧол дастурхонга қанд-қурс, майиз қўяётган ки¬шига:\n– Чойни тезлатинглар! – деди-да, меҳмонларга бир сира разм сола бошлади.\n– Хўп яхши кебсизлар-да, кураш полвонлар билан қизийди-да... – Қария гап орасида негадир Сардор полвонга бир неча бор тусмоллаб тикилди. – Сардор полвонман, денг. Жарлик эканлигингизни эшитгандим. Аммо кимнинг ули эканлигингизни билмасдим...\nСардор энди оғиз жуфтлаган эди, отахон гапни улади.\n– Одамни бир кўришда биламиз. Сиз, Жардаги обрўли кишиларнинг авлодидансиз, тўғрими? Раҳ¬матли отангизни бир-икки марта кўрганман. Ҳам ўқиб, ҳам баннисада ишларди чоғи... Эҳ-ҳе...\n– Мени... бошқа биров билан адаштираяпсиз чоғи, бува, – деди полвон қимтинибгина.\n– Ол-а, адаштириб, ўлдимми, бир аниқлик бил¬ма¬сам тилимга калима келмайди. Синаб кўр-моқ¬чи¬сиз¬лар, шекилли. Хоҳланг-хоҳламанг, сиз, Сар¬¬¬дор¬жон, – отахон полвонга тикилди, – Жаббор дўхтирнинг ули бў¬ласиз. Аҳ-ҳа топдимми? Қани, полвон, қўлни ташланг. Сумбатингиз, борингки, қош-кўзларингиз қу¬йиб қўйгандек отангизнинг ўзи...\nПолвон қулоғигача қизариб кетди. Қариянинг пол¬вонга узатган қўли ҳавода муаллақ қолди. Полвон кафти билан пахта гулли пиёлани тўнтариб, айлантира бошлади. Даврага жимлик чўкди. Отахон “оғзимдан ножўя гап чиқмадими ишқилиб”, деган ўйда эсанкираб қолди. Бир муддат ўтгач таҳорат баҳонасида секингина ўрнидан қўзғалиб ташқарига чиқиб кетди.\nХонага ғалати бир сукунат чўмди. Сардор пол¬¬воннинг қош-қабоғи осилди-қолди. Уни кўриб ҳам¬қиш¬лоқлар ҳам ҳайрон. Кўп ўтмай мезбон дастурхонга шўр¬ва тортди. Меҳмонларга манзират қилди.\n– Қани, полвонлар, сизларни даврага чақи¬ришяпти.\nМезбон йигит шундай дея, меҳмонларнинг оёқ кийимларини ўнглай бошлади. Полвонлар аста қўзға¬лишди.\nБорлиқни қоплай бошлаган тун пардасининг бир парчаси гўё Сардор полвоннинг кўкрак қафасига туш¬гандек. Шу топда юрагига қил ҳам сиғмайди.\n“Сен жарлик Жаббор дўхтирга қуйиб қуйгандек ўхшайсан деган шаъмаларни болалигимда ҳам э¬шит¬ган эдим. Ёшим улғая боргач бу сўзни бошқа қишлоқлар одамларидан ҳам кўп эшитадиган бўл¬дим. Товба. Ўз отам бўла туриб мени қаёқдаги Жаб¬бор дўхтирга менгзашади-я?! Ё... бунда бирор сир бормикан? Наза¬римда, анови чол ҳам беҳуда гап бошлаб қолмади-ёв... Ер ёрилмади-ю, ерга кирмадим”.\nСардор полвон чуқур “уф” тортиб осмонга боқди. Самода жимирлаётган юлдузлар кўзларига тиғ янглиғ қадаларди.\nПолвоннинг раъйига қараган ҳамроҳлар ҳам ал¬ланечук сукут сақлаб одимлашар, худди шу ҳол ҳам Сардорнинг шубҳаларини баттар оширар эди.\nҲамма ҳаяжонда. Вақтлироқ келиб жой эгал¬лаган олд қатордагилар чордона қуриб олишган. Ҳами¬шагидек, кураш иштиёқмандларининг барчаси, бир-бирини туртиб-суриб давранинг олд тарафига ўтиб олишга интилади. Тўдани ёриб ўтишнинг иложини қилолмаганлар, сал имкон топилди дегунча кўз или¬надиган жойга бош тиқишади.\n– Тезроқ, азиз меҳмонлар. Полвонлар, жойла¬рингизни эгалланг. Бугун Қодирбек мерган ўзидан кечган. Бор-будини ҳалол олишган, даврани қизитган мард полвонларга улашаман, дея ният қилган. Шунинг учун бугун эсда қоларли кураш бўлади. Қани, даврани устозлар бошлаб беришсин.\nНавбат, одатдагидек болаларга! Ўз номзодларини ҳозирлаётганлар баковулнинг қулоғига шипшиб, полвон йигитчаларнинг исмини, қаерданлигини эслатишади. Баковул уларни ёнига чақириб, даврага та¬ништиради. Беллашувларни кузатиб, полвонларга солим тайин эта¬ди. Полвон йигитчаларнинг ҳара¬катлари, ҳатто баъ¬¬¬зиларининг аразлашиб, қизаришиб қолишлари-да томошабинларнинг завқини қўзғайди. Курашнинг ёзил¬маган қонунлари бор. Полвонлар тарафма-та¬раф. Ҳар қайсининг ўз мухлислари бор. Ғолиб пол¬вонни жўралари қучоқлаб қутлашган, мағлуб полвон тарафидагилар эса орият учун “Ўша полвонинг энди менга чиқсин!” дегандек давра айланадилар. Ғолиб полвон хоҳласа-хоҳламаса рақибининг издоши билан беллашади...\nИшқибозлар катта-номдор полвонларни, бош сов¬рин учун беллашувни сабрсизлик билан кутишаяпти. Ўзларича бугун ким полвон бўлишини-да башорат қи¬ладиганлар қанча!\nТун теваракни тобора ўз қора қучоғига тортиб бо¬рарди. Даврадан кўтарилаётган чанг-ғубордан ҳатто юлдузлар ҳам кўринмай қолди. Сардор полвон ҳали-ҳануз ўз хаёллари билан андармон.\n“Ё... онамнинг ҳаётида бирор доғ бормикан?! – изтироб исканжасида ўйларди у. – Одамлар шунчаки юзимга айтолмай, пана-панада гап қилиб юришгандир?! Йў-ўқ, бунинг тагига етмасам бўлмайди. Токай бунақа писмиқи қочиримларни эшитиб юраман...”\nБаковулнинг тантанавор ҳайқириғидан у ногоҳ ўзи¬га келди. Чўчиб аввал теварагига, сўнг майдонга кўз ташлади.\n– Бизнинг уруғдан бўлсанг даврага туш. Зўр бўл¬са йиқитар. Йиқилганни ер кўтаради. Бошқа ерлик полвонларга талабгор бўлмасанглар Челакнинг боласи эмассанлар...\nБу сўзлар челаклик полвонларнинг ориятини қўз¬ғади.\nҲошим полвон жомакорининг у ёқ-бу ёғини тўғ¬рилаган бўлиб ғоз юриш билан даврага қадам босди. Бир муддат давра айланган полвонлар қўл олишди.\nТомошабинларнинг нафаси ичига тушган. Улар пол¬вонларнинг ҳар бир ҳаракатини нигоҳларидан қо¬чирмасликка ҳаракат қилишади. Сардор полвон бир жойда депсиниб, рақибини ўзига яқин келишга чор¬лайди. Ҳошим полвон эса унинг теварагида сакраб-сакраб, бармоқларини ҳавода ўйнатганича шоштиришга уринади. Ниҳоят, Сардор полвон бир шахд билан рақибининг белбоғидан тутди. Оёғини Ҳошимнинг бутидан ошириб, унинг болдирига маҳкам илдирди. Кўкраги билан орқага сура кетди. Ҳошим полвоннинг оёғи тоя бошлади. Гурс! Ҳошим полвон чаққонлик билан ёнбошга ағдарилди.\n– Сардор, ўзи кимнинг боласи эканлигингни би¬ласанми? – деди-ю гавдасини икки ёнга саллона ташлаб челаклик полвонлар томон кетди.\nСардор полвоннинг пешонасида қайнаб чиқаёт¬гандек терлар жимирлади. Шогирдлари ўтирғизиб елкасига чакмон ташлаб, чой тутишди. Полвоннинг ғазаби қайнади. Миясида гумонлар ғужғон:\n“Жаббор деганлари ким ўзи?! Бунча асабимга тегишмаса. Манови Ҳошим тирриқнинг пичинги ҳам-масидан ошиб тушди. Агар шу гаплар рост бўлса, унда бу давра менга бегона. Полвон ота-онасининг, кейин элнинг фарзанди бўлиши керак!”\nҲошим полвон ноилож даврага тушди. Рақибига рўбарў келди. Сардор полвон бир ҳамла билан ра¬қибининг ёқасидан тутиб ўзига тортди. Кўзлар тўқ¬наш¬ди.\n– Нима дединг? – Сардор полвоннинг панжалари Ҳошимнинг баданини тешгудек ботиб борарди. – Би¬либ қўй. Сенга ўхшаб даврани ҳаром қилганим йўқ! Жомакоримни, белбоғимни,босиб юрган тупроғимни ҳаром қилганим йўқ... Ё пирим!!!\nЗулфини туширгач, остонада жияни Сардор пол¬вонни кўриб ичига ғулғула тушди. “Тинчликмикан, иш¬қилиб?”\nҲол-аҳвол сўрашишгач, Роҳила хола қизиқ¬синди:\n– Қандай шамоллар учирди, Сардоржон, ўтакамни ёрдинг-ку. Намунча ярим кечаси безовталаниб ю¬¬риб¬сан?! – у чироқ ёруғида жиянининг бузуқ авзойини кўриб донг қотган эди.\n– Болагинам, “Астағфуруллоҳ” де, тавба қил.\nХола кўз ёшларини рўмолининг учига артди. Лаб¬лари пирпираб, гапини йўқотиб қўйди.\n– Биласанми, Сардор... – аёл деворга қоқилган сўзанага тикилиб сукутга чўмди. Хаёл уни олис-олис¬ларга учириб кетди.\n– Қизим, Зайнаб бийингни би-и-р сийлайлик. Ҳов¬лимиздаги тутни хосиятли деганлари деган. Дуогўй кампир... – деди Момохол каштачи қизига.\nБу таклифдан Гуласал севиниб кетди. У Зайнаб момони яхши кўради. Ёшлигида муаллималик қил¬ган Зай¬наб момонинг гурунглари бирам ажойибки, тинглаган сайин тинглагинг келади. Оқила аёл. Бутун қишлоқнинг ҳурматини қозонган. Кўчада кўриб қолган ёшми-кек¬сами, унинг олдидан тавозесиз ўтмайди. Тут йўқлаш баҳонасида Зайнаб момонинг қизиқарли суҳбатларини тинглашга ошиқаётган Гуласал ўзини кўз-кўз қиладиган зумрад тутлардан атайин саралаб терди.\nҚиз ҳовлига кирар-кирмас тўлқинланиб сас бер¬ди:\nУлар қуюқ кўришишди. Гуласал атлас гирдихонада чордона қуриб ўтирган, кийинишидан, ўзини тутишидан шаҳарда ўқийдиганларга ўхшаб кетадиган йигит то¬монга ҳам секингина бош ирғаб қўйди.\n– Яхшимисиз? – деди қимтинибгина нотаниш йи¬гит ҳам.\n– Вой, барака топинглар, айланайлар! Ишқилиб Момохол мани эсдан чиқармайди, Момохол каштачи асл аёл-да – дея қўшниларини алқаб момо йигитга ишора қилди. – Қани, Жабборжон, тутлардан ол. Ша¬ҳарда тўйиб тут ҳам еяолмасанглар керак. Бу тут бошқача...\nЖаббор беихтиёр қиз томон тикилиб қоларди: “Эгнидаги алвон гулли кўйлаги ўзига ярашган, икки ўрим сочи тақимида талашган, тортинчоқлиги, ибо-ҳаёси ўзига ярашган бу ҳурлиқо ким бўлдийкин?!”\nГуласал ҳам зимдан йигитга кўз ташлади. Бехос кўзлар тўқнашдилар. Улар саросималаниб бир-би¬ридан нигоҳларини олиб қочишди.\n– Жабборжон дўхтирликка ўқийди. Ҳар гал қиш¬лоққа келса бирров кўриб кетади, барака топсин, – дея жиянига меҳр билан тикилди момо.\nЖабборнинг ичида бир нима узилгандек бўлди. У ялт этиб қизга қаради. “Ўтиринг” демоқчи бўлди-ю, тилини тишлади. Сўнг момо томон илтижоли кўз таш¬лади:” Аммам нима деркинлар,ишқилиб қизнинг туришига ижозат бермасинлар-да.”\n– Гуласал қизим, озиб-ёзиб бир келасан-у, оловга ўтиргандек дарров тураманга тушасан-а? – деди кул¬гига олиб кампир ҳам худди жиянининг кўнглини уққандай.\nГуласал қистайвергач Зайнаб момо дуога қўл очди. Туршак солинган идишга ликопчадаги парвардаларни ағдарди-да, дастурхон бари билан ликопчани артиб косадаги яримлаб қолган тутларни солди. “Қуруқ бўл¬масин” дея бўшаган коса устига нон қўйди. Гуласал уялганидан қизариб кетди.\n– Ўтирувринг, Зайнаб бийи. Меҳмонмидим кузатиб қўй¬¬сангиз, – дея Гуласал чаққонлик билан супадан тушди.\nЖаббор қизнинг ортидан термулиб қолди:\n“Ҳадемай имтиҳонлардан ўтиб олгач, таътилда қишлоқда бўламан. Ўшанда Гуласални топиб оламан. Балки, мактабни энди тугатаётгандир. Ўқишга борса қани эди!”\nЮрса ҳам, ўтирса ҳам Жабборнинг хаёлида шу нав¬ниҳол қиз чарақлаб чиқиб келаверадиган бўлиб қолди.\nЁзги таътилга келган набирасини юз-кўзларидан тўйиб-тўйиб ўпар экан, Бодом момо севинчини сиғ¬диролмай, нуқул “Худога шукур, худога шукур!” дея ўзини қўярга жой тополмасди. Отаси Раҳматилло мироб:\nЎчоқ бошида куймаланаётган онаизори ўғлига разм солар экан: “Болагинамга гўдаклигидаги хасталиги барибир таъсирини кўрсатди. Тенгқурларидан кў¬ра нимжонроқ бўлиб қолди. Ҳарқалай китобга бе¬рилди. Аъло баҳоларда ўқиб дўхтирликка кирди. Қиш-лоқдошларнинг касалхонага иши тушса шаҳарда Жабборжонни излашади. Айтишларича, қўлидан кел¬¬¬¬¬ган ёрдамини, вақтини аямай дўхтирма-дўхтир текширтираркан. Даво топиб келганларнинг дуосини олаяпти. Худо хоҳласа зўр дўхтир бўлиб келади...” дея ютиниб қўйди-да, овқат сузишга ҳозирлик кўра бошлади.\nЖаббор товоқдаги ширгуручни иштаҳа билан та¬но¬¬вул қиларкан:\n– Кимга бўларди, анови қирнинг нарёғидаги Пир¬мат биргаднинг ўғлига. Отиям нимайди-я...\n– Бечора Момохол каштачи қишлоқда бош кўта¬ролмай қолди. Маъракаларда ҳам кўрин-майди боё¬қиш...\nЖабборнинг юзлари қизариб, ерга тикилиб қол¬ганини сезган отаси безовталанди:\n– Ол, овқатингни е. Иштаҳанг йўқ. Ё, санам ша¬ҳардан бирортасини топиб олганмисан?..\nПирмат биргад “Қизингни ўғлимга берсанг ҳам берасан, бермасанг ҳам берасан!” деб оёқ тираб олганидан Момохол каштачининг боши қотган. Ука¬лари ҳам шўрлик аёлни ўртага олишиб “Пирмат биргад ўзимизники, жиянимиз келин бўлса шундай боёт-шоёт рўзғорга келин бўлади-да, ўғли Шомирза институтда ўқиса, бунинг устига топармон-тутармон бўлса, Гулас ноз қилмай рози бўлаверсин” дейишгани-дейишган.\nГуласалнинг Пирмат биргаднинг ўғлига кўнгли йўқ¬лигини бировга айтиб бўладими? Совчилар келиб-кетди дегунча бечора қиз йиғлагани-йиғлаган:\n– Ўзим танимаган, кўрмаган кишига қандай те¬га¬ман?\n“Ёш-да, нимани ҳам тушунарди. Ўзим ҳам умримда кўрмаган йигитга текканман. Худога шукур, кам бўл¬мадим. Ёшлар аста-секин бир-бирини тушунади. Ўша севги-да!”\nМомохол каштачи кўп ўйлади. Охири рози бўлди. “Ишқилиб бахтли, тахтли бўлишсин-да!”\nХолаю аммалар, дугоналар Гуласалга “Ҳаётнинг пас¬ту-баланди”ни билганларича уқтиришди. Гуласал онасини ўйлади. Кейинги пайтларда касалманд бў¬либ қолган Момохол каштачининг орзу-ҳаваси бор. Фарзандларини бахтли бўлишини ич-ичидан истайди. Гуласал онаизорини ортиқча қийнамаслик учун ноилож “Пешонамга шу ёзилган экан-да”, дея тақдирга тан берди.\nГуласал билан Шомирзани ими-жимида унаш¬тириб қўйишди. Пирмат биргад билан Момохол кашта¬чининг қуда бўлаётгани қишлоққа ёйилди.\nУдумга кўра ҳар якшанба “келин учун” ҳолва олиб келаётган қуда томон хотинлари Шомирзани оғиз¬ларидан бол томиб мақташарди.\nКутилмаганда совчи тўйни тезлаштиришни кўнда¬ланг қўйди.\nМомохол каштачи ҳовлиққанича тўй тадоригини кў¬ра бошлади. Қуда томондан келган маҳмадона жу¬вон Гуласални туман марказига олиб бориб бозор-у, дўконларни роса айлантириб, бош-оёқ кийимлардан олиб берди...\nГуласалнинг кундан-кун очилиб бораётгани, ат¬роф¬¬дагилар билан хушмуомалада бўлаётгани Мо¬мо¬хол каштачининг кўнглини кўтаради.\n“Айтувдим-ку, ҳали ёш, бора-бора тушунади, илоё, кўз тегмасин, куёвим билан қўша қаришсин...” дея ич-ичида яхши ниятлар тилайди.\nИндин тўй. Бу хонадондан бир ҳафтадирки , хешу ақрабо, қўни-қўшнининг оёғи узилмайди. Одамлар чеҳ¬расидаги қувончни айтмайсизми...\nГуласалнинг кўзларига уйқу илинмайди: бир су¬лув келинчак бўлсинки, ҳамманинг ҳаваси келсин. У оқ ҳарир либосда самоларда сузади, оппоқ, момиқ булутларни қучади... Келин бўлиб тушаётган хонадонни файзга тўлдиргиси келади. Қайнона-қайнотасининг ҳур¬¬матини шунақанги жойига қўйсинки, маҳалла ке¬линлари ҳайрон қолишсин. Уйқудан уйғонган қай¬нилари, овсинлари чиннидек супурилган ҳовлига на¬зар ташлаб “Келинимиз қачон улгурдийкин?” дея ёқа ушлашсин. Хўжайини – Шомирзани оҳори тўкилмаган либосларда ишга кузатиб, кечқурунлари лаззатли таомлар билан сийлаши... Эҳ-ҳе...\nШом пайти негадир бесаронжом кириб кел¬ган совчи ҳар галгидек ҳазил-ҳузулга ўтмасдан, безов¬таланиб Момохолни сўради.\n– Вой-бў, бир қизим бўлса олиб кетасилар-да, – дея хуррамона кайфиятда ичкаридан шошиб чиққан каштачи совчининг ўнғайсиз ҳолатини кўриб “Тинчликмикан ишқилиб” дея тўхтаб қолди.\nМомохол каштачи ҳангу манг. Совчи атрофга о¬¬ла-¬¬¬¬¬¬¬¬зарак боқди. Ҳамма ўз юмуши билан бандлигига ишонч ҳосил қилгач, ерга боққанича бўғиқ овозда гап бошлади:\n– Ҳар гап бўлсаям чидаш мумкин, бунисига чидаб бўлмайди. Шомирза кўрнамак, бир оғайнисидан “Манга уйдагилар топган қиз керакмас, шаҳарда хотиним бор. Тўй-пўйга бормайман”, дебди. Пирмат амакининг уйида тўй эмас, аза бошланди.\nМомохол каштачининг кўзлари хиралашиб, қу¬лоқ¬лари том битди. Қўл-оёқларида мадор қолмади.\nОқ ювиб, оқ таралган, из тушмаган қор каби бо¬кира қизга оғиз очиб, элга овоза айлаб лафзидан қайтиш, нози бор бўстон ичра ғунчани топташ азалдан мард¬нинг юзи ҳам, сўзи ҳам эмас. Бети билан кети бирдан ҳеч биров ёлчимаган...\n“Наҳотки, Гуласални бадном қилишган?!”\nЮрагини илк бор “жиз” эткизган бетакрор манзара хаёлида айлангани айланган...\nБодом момо шу кунларда негадир ўйчан, гап¬¬-¬¬¬¬¬¬¬¬¬сўзларга заррача ҳуши йўқ, одамови бўлиб қолган нева¬расидан хавотирда. “Нима бало, болагинамга кўз тегдими? Ёмон кўзлардан Худонинг ўзи асрасин-да ишқилиб...” деган сўзни пичирлаб такрорлагани-такрорлаган.\n“Момохол опа бунчалар содда, гўл бўлмаса-я?! Йўқ, аслида ўзим ҳам пеш эмас. Хайрли ишга шошилиш керак дейишади, мен эса бўшанглик қилдим! Кўнг¬лимдаги гапни Гуласалга очиқ айтишга журъатим етмади ўшанда, демак, ҳаммасига ўзим, ўзимнинг ландовурлигим сабаб!..”\nБаданлари саратон офтобида қорайган шўх-шад¬дод болалар қийқиришиб сувга сакрашади. Бир-бир¬ларини бўктиришиб яйрашади. Қай бирлари эса қирғоқдаги қумларга беланишган... Беғубор ёшларнинг хатти-ҳаракатлари Жабборнинг завқини қўзғади. Уларга ҳаваси келди. Шу болалардек пайтларида тенгқурлари билан ёзда роса мириқиб чўмилишгани ёдига тушди... Эҳ-ҳе! Кечаги дамлар бугун эртакка ўхшайди. Жаббор беихтиёр чўмилиш ниятидан қайтди. Унинг кўнгли бироз тин олди. Сайхонликдаги тепаликка қараб юрди. Болалигидан билган қадим тут соясида мук тушиб атрофга назар ташлади. Чор-атроф нақадар гўзал! Оқсоч тоғлар қўл етар ерда савлат тўкиб тургандек. Тарқоқ боғлар ва далалар олисдан гўё бир жойда жамлангандек кўринади. Паст-баланд иморатларнинг томлари туташиб кетганлигидан қишлоқларни бир-биридан ажратиш қийин... Табиат гўзаллигини ўзлигича тасвирлаб бера оладиган мусаввир бормикин?!\nЮзларини сийпалаб ўтган майин шабада Жаб¬борнинг хаёлини бузди. У соатига қаради. Ўрнидан қўзғалиб шимларини қоқди-да, секин пастга тушиб, сой ёқалаб қадамини тезлатди.\nТаниш овоз Жабборни ҳушёр торттирди. У шоша-пиша овоз келган томонга юзланди. Бирор кимса кў¬ринмайди. Сой билан тутзорни ажратиб турувчи дўнг¬¬ликка чиқди. Шундоққина тутзор ёқалаб сигир ва бузоғини ҳайдаб кетаётган қизга кўзи тушди. Гулли чит кўйлаги ўзига ярашиб турган, сочлари белидан ошган ҳурлиқо қўлидаги хивични ҳавога силкитганча говмиш ва бузоқни олдинга юришга ундарди. Жаббор не кўз билан кўрсинки, бу – Гуласал эди. Жабборнинг вужуди оловланди. У беихтиёр қиз ортидан эргашди. Қанчалик тез одимлашга ҳаракат қилмасин, оёқлари ўзига бўйсунмасди. Бўйнига оғир тош осилгандек зўрға қадам ташларди.\nУ қизни ўзидан йироқлаштириб қўйишдан чў¬чирди. Қани эди ҳозироқ узо-о-оқларга, одамларга кў¬ринмайдиган олис манзилларга бирга кетишса... қуёш сира-сира ботмаса. Нур ўрнини соя эгалламаса...\nОртида одам шарпасини пайқаган Гуласал йўлов¬чи тезроқ ўтиб кетсин деган ниятда говмиш ва бузоқни сувлатиш баҳонасида уларни сой томон бурди. Аммо орқадан кимнингдир кузатиб, изма-из келаётганидан ичига ғулғула тушди. Қўрқа-писа ортга қаради.\n“Жаббор! У бу ёқларда нима қилиб юрибди экан?!”\nУ ботинолмайгина Гуласалга бош-оёқ разм сол¬ди. Ўртага ноқулай жимлик инди.\n– Бу ёқларга қандай шамол учирди? – деди Гул¬а¬сал майин бир овозда.\nГуласал билан бўлган тасодифий учрашув Жабборни эсанкиратиб қўйди. Унинг пайдар-пай сўз¬лари, Гуласалнинг атрофга олазарак боқишлари, ярим-ёрти саволларию, қисқа жавоблар ёмғирдан ол¬дин яшин чақнагандек бир лаҳзада ўтди.\nГуласалнинг гапи, “Ортимдан эргашманг, нақ балога қоламан-а!” деган маънони англатди. Жабборнинг и¬чида нимадир узилгандек бўлди. У дарҳол ўзини қўлга олди.\nГуласал “ҳа” дегандек бош ирғади.\n“Қизиқ, Нега Жабборга ўрганиб қолдим. Қани эди узоқ гаплашиб ўтирсак. Биров халақит бермаса. Сўзлари бирам маънолики... Олдинлари нега билмаган эканман? Ё, асл севги деганлари шумикан? Йўғ-э... Ундай бўлса нега кўргим келаверади?”\n– Гуласал, ҳадеб сиқилаверманг. Бунақада соғ¬лиғингиздан ажралиб қоласиз-ку...\nГуласал бошидан совуқ сув қуйилгандек сес¬ка¬¬ниб кетди. Ноёб нарсасини йўқотиб қўйишдан ҳадик¬сираётгандек беихтиёр Жабборнинг қўлидан тутди.\nҚаршисидаги нозик вужуднинг лов-лов ёноқ¬ларию маъюс кўзларига тикилиб қолган Жаббор ту¬тила-ту¬тила:\n– Ўйлаб кўрдим, Гуласал, сиз менинг бахтимсиз! Фақат бирга турмуш қуришимизга кўнсангиз бўл¬гани...\n– Мен, – Гуласал уф тортганча юзини кафтлари орасига олди. – Мен номи булғанган, бетига қора чап¬ланган бадбахтман...\n– Ундай деманг, Сиз гулларнинг сараси, аса¬лисиз...\n– Ана холос, нимани бўларди, биттаси, ўзим айтишга уяламан, отам индамаса дардимни кимга айтай, деган экан. Санам ичимдагини топ деб юра¬верасанми?\n– Нимани тушунмайсан, болагинам, – кўрпа қавиб ўтирган онаизор гапга аралашди, – Энди болалигинг қолмади. Ҳадемай ўқишни ҳам битирасан. Сан тен¬гиларнинг кўпчилиги бола-чақали ҳам бўлишди.\n– Энди тушунгандирсан, ўғлим. – Жабборга юз¬ланди Раҳматилла мироб – Кучимиз борида бошингни иккита қилиб қўяқолайлик деймиз-да.\n– Ёш эмишлар, – кесатди Раҳматилла мироб. – Ўғлимиз хаёл суришларидан шаҳардан бирорта кул¬тирнийсини топганга ўхшайдилар...\n– Намунча болагинамни эзасизлар. – Бодом момо неварасининг ёнини олишга ўтди. – Насиб қилгани бў¬лади-да.\n– Оғзингга талқон солганмисан. Гапир. Бўлмаса айтганимизга кўнасан! – Гапни кўндаланг қўйди Раҳ¬матилла мироб.\nЖабборнинг “тили чиққанидан” қувонган ота-она зимдан кўз уриштириб олишди.\nРаҳматилла мироб “шап” этказиб хонтахтани ур¬ди-да, хотинига юзланди:\nҲовлида сукунат чўкди. Кўнгилсизликларни яшир¬моқчи бўлгандек қалин тун пардаси борлиқни қоплай бошлади.\nЖабборга ҳеч нарса татимайди. Гап-сўзларга ҳуши йўқ. Машғулотларга ноилождан, ёқар-ёқмас қатнайди. Унинг паришонхотирлиги, қовоғи солиқлигига илк марта дуч келган курсдошлари таажжубда. Яқин жўралари хавотирда: “Оиласида тинчликмикин?! Бирор кор-ҳол бўлдими ё тоби қочганми?!“ Саволлар жавоб из¬лайди. Айтарли гап топилмайди...\nХаёллар чўлғонган шу кезда касалхонада амалиёт ўташ муддати етиб келди.\nЖаббор олдинлари таътилдагина уйига оши¬қар¬ди, энди эса дам олиш кунларини мўлжаллаб қишлоққа отланади. Пайт топди дегунча Гуласал би¬лан учрашишга шошилади...\nЭлнинг оғзига элак тутиб бўлмайди. Меҳмон¬дор¬чи¬ликда, сартарошхонада, тегирмонда, чойхонада... Уч-¬тўрт киши тўпланди дегунча шу гурунг: “Гуласал қочибди!”.\nПахта теримидан ҳар куни вақтлироқ уйига қай¬тишга одатланган Гуласал бугун негадир ҳаяллади. Қоронғу аралаш ҳовлига кирган Роҳила онасининг юзидаги хавотирни сезиб:\n– Опам ҳалиям келмадими, ҳаммадан олдин пахтасини топшириб уйга жўнаганди-ку, – дея хона¬ларни, боғ тарафни кўздан кечира бошлади. – Ҳеч қаерда йўқ.\n– Тоби қочмаганмиди, ишқилиб. Сан қиз бундоқ опам бор деб ўйламайсанам. Бирга бориб, бирга кел¬санглар бўлмасмиди, – дея кўйлаги бари билан кўз ёшларини артди Момохол каштачи.\n“Ана келар, мана келар” дея она-бола Гуласални кута-кута тонг оттиришди. Роҳила азонда қўни-қўш¬ниларникига, қариндошларникига чиқиб келди. Ҳеч ерда қораси кўринмайди! Роҳиланинг дарвозадан мунғайиб кўзида ёш билан кириб келиши Момохол каштачининг ичига ғулғула солди. Бир жойда ўтирол¬майди. Олов ичида қолгандек жизғанак бўлади. У кўрпа-тўшак қилиб ётиб қолди.\n– Пешонамга бу иснод ҳам ёзилганмиди?! – дея оқ ювиб, оқ тараган қизини, уни йўлдан урганларни қар¬ғагани-қарғаган.\nВаъдалашиб, гапни бир жойга қўйган Жаббор Гуласални куттириб қўймади. Келишилган вақтда қиш¬лоқ четидаги кексаларнинг айтишича бир пайтлари тегирмон бўлган нурай-нурай деб турган чор девор ёнида учрашишди. Режа нақадар қалтис эканлигини ҳис этишса-да, шундан бўлак ўзга чора икки ёшни бирлаштира олмаслигидан ҳайиқишарди. Бундан бош¬¬¬¬¬қа имкон излаш кафтингда қўнай-қўнай деб турган бахт қушини учириб юбориш ва умрбод унга дуч келмасликдан бошқа нарса эмас...\n– Шундай демайсизми? Ўқимаган бўлсам, қаёқ¬данам тушунаман.\n“Шаҳарликларга мазза,. Чироқ ўчмаса, газ балонни ўйлашмаса, ичимлик сувини айтмаса ҳам бўлади” – ўйлади ичида Гуласал.\nГуласал Жаббор уйда бўлмаган пайтларда хо¬наларни, ҳовлини тартибга келтиради-да, хола би¬лан суҳбатлашишга ўтиради. Бу фариштадеккина она¬хоннинг ичи тўла гап.\n– Мени ҳам шу савол қийнайди, – Гуласалнинг сўзини кесди Жаббор, – ўйлаб ўйимга етолмайман. Бундан бошқа чорамиз йўқ эди-да. Энди бу гапларни қўйинг. Ҳаммасини хаёлдан чиқарайлик. Яқинда қиш¬лоққа борамиз. Ота-онамиздан узр сўраймиз. Уларга тушунтирамиз, кўндирамиз.\n– Ҳойнаҳой, бирорта касалнинг аперасиясига қат¬нашаётгандир Жабборжон. Қўли енгил дўхтир-да, болагинам. Ҳали замон келиб қолади. Телевизор кўриб ўтирайлик, келинжон.\nЭкранда нима кўринаяпти, нима ҳақида сўз бо¬раяпти, сезилмайди. Юрак ғашлигидан кўзлар кўр, қулоқлар кар.\n– Мен уйимга кетама-а-ан! – дея бақиради қу¬лочларини ёйиб...\nҚўлларини силкитганча ўзи томон югурган Гул¬а¬салга “Яқинлашма” дея имо қилади ва қўллари билан тўғрини кўрсатади. Гуласал Жаббор кўрсатган тарафга боқади. Не кўз билан кўрсинки, шундоққина оёқлари остида қишлоғи ястаниб ётибди. Қишлоқ четидаги бир пайтлари эски тегирмон ўрнатилган, нурай-нурай деб турган чор деворга суянганича онаизори – Момохол каштачи қизини имлаяпти. Гуласал “Онамнинг олдига борайми?” – дегандек Жабборга юзланмоқчи бўлиб ортга ўгирилади. Жаббор жойида йўқ. Гуласал атрофга боқади. Жаббор оппоқ булутлар оғушида самога сузиб борарди...\nХола Гул¬асални тинчлантира бошлади.\nГуласал ҳўнграб юборди. Тонг отиши шунчалар чў¬¬¬¬зилдики... “Нега бундай туш кўрдим, ё Жаббор акам¬ни ўйлаб ётганим учунми?”\nХола билан Гуласал мижжа қоқишмади. Маши¬на¬ларнинг чинқириғи шаҳарни уйғотиб юборди. Чошгоҳ бўлди ҳамки Жаббордан дарак йўқ. Гуласалнинг юра¬гига қил сиғмайди. Ёмон хаёллар уни қайларга олиб бормади...\n– Жаббор Раҳматиллаев шу ерда тураркан, тўғ¬рими, холажон. Ўзингиз тушунасиз, тақдирдан қо¬чиб қу¬тулиб бўлмайди. Умри қисқа экан...\nШумхабар тезда тарқалди. Жабборнинг бевақт ўли¬мини эшитганлар бир қалқиб тушишди. Ишониш қийин!\n– Ахир кечагина биз билан операцияга қат¬наш¬ганди-я ?!\nНиҳоят, марказий газеталардан бирида чоп этилган “Халоскор“ сарлавҳали мақола миш-мишларга якун ясади:\n“...Табиатан одамларга эзгулик улашиш ниятида бўлган, шу боис шифокорлик касбини танлаган Жаббор Раҳматиллаев вилоят касалхонасида ама¬лиётни ўтаб, ишдан сўнг анҳор бўйлаб уйига йўл олди. Бехосдан унинг қулоғига аёл кишининг “Болам чўкаяпти, ёрдам беринг-лар!” деган бақириғи эшитилди. Жаббор вақтни бой бермасдан ёрдамга югурди. Сув юзида бир кўриниб, бир кўринмай қалқиб бораётган болакайни кўриб ҳеч иккиланмай уст-боши билан ўзини анҳорга ташлади. Сувга шўнғиб эпчиллик билан болакайни елкасига олди. Қийинчилик билан бўлса-да, қирғоққача сузиб келди. Аёл болакайни қўлларидан тортиб қирғоққа олди. Жон ҳолатда Жабборга ёрдам бермоқчи бўлди. Афсуски, бунинг иложи бўлмади. Жаббор сув остида кўринмай қолди. Аниқланишича Жабборнинг тўпиғи сув остида ётган симга илашиб қолган экан. Халоскор инсон Жаббор Раҳматиллаев умрининг сўнгги лаҳзасида ҳам одамларга яхшилик қилиш мақсадида жасорат кўрсатди...”\nХешу ақраболар ўзаро кенгашиб Момохол каш¬тачининг кўзи очиқлигида Гуласални турмушга бериш учун гапни бир жойга қўйишди. Гуласал қаршилик кўрсатмади. Билади. Энди бу дунёда унинг қалб сўзларига қулоқ тутадиган мард қолмади.\nМардиқул деганлари амакисининг молларини бо¬қиб вояга етди. Мактабни ёнидан ҳам ўтмаган саводсиз, одамови, меҳнатдан бўйин товламайдиган, беозор киши. Олдинги турмушидан ажралишига фар¬зандсизлик сабаб бўлган, дейишади.\nГуласал Мардиқулнинг ҳурматини жойига қўйди. Уст-боши вақтида ювиб тозаланган, истаган пайтида чой-овқати муҳайё. Мардиқул “Борига шукр!” деб қўяди ҳар замонда. Гуласалнинг қистови билан у ҳар кимнинг эшигига югурдаклик қилавермасдан дала қоровуллигига ўтди. Тўриқ қашқани миниб ғаллазорларни айлангани- айланган. Қоровуллик орқасидан рўзғор бирнави ўтиб турибди. Ўроқ хуржундан тушмайди. Молларнинг емиши даладан.\nМардибойнинг оғзи қулоғида. Хуржунни қанд-қурс, мева-чевага тўлдириб, қўлтиғига “оби зам-зам” дан қистириб, таниш бригадирлару, миробларга роса ҳақ берди ўзиям.\nФарзандли бўлса-да, Гуласалнинг кўнгли ёриш¬мади. Мардибойнинг ғурурланиб юришини кўриб, унга раҳми келади. “Бечора, қайдан билсин, ҳали ётиғи билан тушунтирарман”, ўз-ўзига пичирлади Гуласал.\nШу пайтгача Гуласалга овозини баландлатиб сўз қот¬маган Мардиқул узангидан оёғини олар-олмас сў¬ки¬на бошлади. У оёқда зўрға турарди. Гуласал Мар¬ди¬қулнинг аҳволини тушунади. Урсаям, сўксаям Мар¬диқул ҳақ.\n– Тура қолинг, шомда ухласа ёмон бўлади де¬йишади, ҳали замон овқатни сузаман.\nМардиқул анчагача туришга эринди. Боши ғу¬виллайди. Чакагига кафтларини босди.\n– Ароқ ўлгурни ичгандан кейин шу-да. Кимнинг шохи чиқибди. Шу савилни ичмайман десангиз оғ¬зин¬гиздан қуйишмас.\nМардиқул ўйга толди. Хотини ҳақ. Тўғри-да, қачон қарасам ичириб гапга солишади. “Ўғлинг ўзингга тортганми” дея асабига тегишади.\n“Гуласалнинг бир ойга яқин Жаббор билан яша¬ганини қишлоқда кўпчилик билади-ку. Ўзим ҳам билиб туриб унга уйландим. Сардор туғилгач, кейинроқ Гуласал очиғини айтди-ку?! Фарзандимизни бирга вояга етказамиз. Ким нима деса десин, оғзига кучи етмаганларнинг гапига аччиқланманг. Хоҳламасангиз боламни олиб, бош олиб кетаман, деди-ку?!“\n– Шунга хафа бўласанми, ҳаммаси ароқнинг гар¬данида.\n– Сизни ўша жўраларингиздан кучли деб билардим. Аччиғингизни ароқдан олманг-да. Тотув яшайлик де¬сангиз ичкиликни йиғиштиринг. Сардор сизни отам деяпти. Агар отаси йўқлигини билса бола эзилади, билдингизми?! Мен буни асло истамайман. Кези келса эсини танигач, ҳаммасини айтиб берарман...\nМардиқул талмовсираб қолди. Ой ёруғида Сар¬дорнинг кўзларига тикилди,\n– Барвақт ухлаб қолибди-ку, тузукроқ овқат¬лан¬¬ганмиди ишқилиб. Ҳали кўрасан, Сардор полвон бў¬лади.\n“Наҳотки никоҳсиз туғилган боламан?! Ахир, бу бир умрлик иснод-ку?! Қулоққа ҳақоратдан-да оғир эшитилади... Одамзот кўтара олмайди бу тавқи лаънатни! Эҳ, Сардор, Сардор... Пешонанг бунча шўр бўлмаса?! УЛАРнинг айби бошингга маломатлар ёғдирди-я? Аслида УЛАР ҳам айбдор эмасдек... Ўзлари қил устида турганда никоҳ эсларига тушармиди? НИКОҲ... Бунчалар қадрли, бунчалар покликка даъваткор бўлмаса бу калом...”\nКун пешиндан оққанда дарвоза устма-уст тақил¬лади. Ёстиқни қучоқлаб бир нуқтага тикилганича ўйга ботган полвон истар-истамас ўрнидан қўзғолди.\n– Тинчликка-тинчликку-я. Сизни отам сўраяптилар. Ҳозироқ бормасак бўлмайди, – дея йўл четидаги кўк “Москвич” га ишора қилди.\n– Мен ҳалиги челаклик мулла Абдурозиқнинг ўр¬танча ўғлиман.\nПолвоннинг хаёлидан “Мулла Абдурозиқ ҳақида эшитганман, аммо бирор марта гурунглашмаганман. Менда қандай гапи бўлиши мумкин?!” деган гап ўтди.\n– Зарилам гапми? Отам... – меҳмоннинг бўғзига нимадир тиқилди. – Отам... ўлим билан олишаяптилар. Ҳар замон ўзларига келганда “Жарлик Сардор полвонни топинглар, унга айтадиган гапим бор” деб ёлворганлари-ёлворган.\nСардор полвон “ҳозир” деганича ичкари кирди. Зум ўтмай кийимларини алмаштириб чиқди.\nМеҳмон “Москвич”ни ўт олдирди.\n– Сардоржон, сени кўрдим, энди беармон кетадиган бўлдим! – Беморнинг ҳазин овози полвонни сергак¬лантирди. – Сен... сен... балки биларсан, балки эшитмагандирсан. Сен Жаббор дўхтирнинг ўғлисан...\n– Мумкинми, ассалому алайкум, мулла бобо. Соғ¬лиқлар қалай энди?\nМулла бобо ”Тушунтириброқ гапиринг” демоқчи бўлиб оғиз жуфтлаган эди, Жаббор ҳаяжонланиб гапини давом эттирди.\n– Ҳозир бир бошидан айтиб бераман, – бир муддат хаёлларини жамлаб олган Жаббор ютиниб олди-да, бошидан ўтказган воқеаларни баён қилди. Жабборнинг хижолатомуз айтаётган гапларини охиригача тинг¬лаган Мулла бобо бармоқлари билан тараган бўлиб соқолларини силади ва салмоқланиб Жаббор кутмаган фикрни айтди:


28 сентябр 2021, Тошкент вақти: 05:47\nТуркия ҳарбийлари Сурия чегарасига яқин йўлда кетиб бормоқда. 2019, 8 октябрь оқшоми.\nКурд етакчилари Анқара Сурия шимолида амалиёт бошлашини эълон қилиши ортидан “ялпи сафарбарлик” эълон қилди. Аввалроқ Оқ уй Туркия амалиётига тўсқинлик қилмаслигини айтиб, ҳудудда ўз қўшинларини олиб чиқиб кетган эди.\nШимолий Суриянинг курдлар бошқарувидаги фуқаровий маъмурияти тўқнашувлар бошланса, гуманитар ҳалокат содир бўлишини айтди.\nРоссия ташқи ишлар вазири Сергей Лавров эса АҚШнинг ҳудуддаги ҳаракатлари бутун минтақага “ўт қўйиши” мумкинлиги ҳақида огоҳлантирди.\n“Шимолий ва Шарқий Суриянинг мухтор маъмурияти” номи билан маълум бўлган гуруҳ “Халқимизни, барча миллат вакилларини Туркия билан чегарага яқин ҳудудга келиб, ушбу тарихий пайтда қаршилик чораларини кўришга чорлаймиз”, деган чақириқ ташлади.\n8 октябрь куни кеч Туркия Сурия билан чегарадош ҳудудларга қўшимча ҳарбий техника ва қўшинларни юбора бошлагани хабар қилинди.\nАввалроқ АҚШ президенти Дональд Трамп Вашингтон Туркиянинг Сурия шимолида, Фирот дарёси шарқида “хавфсизлик зонаси” ташкил қилиш режасига тўсқинлик қилмаслигини айтган эди. Туркия ушбу зонага 2 миллионга яқин суриялик қочқинни жойлаштирмоқчи.


Сув Таъминоти ҳақида — У ким, бу нима — QOMUS.INFO\nQOMUS.INFO > С ҳарфи > СУВ ТАЪМИНОТИ\nСУВ ТАЪМИНОТИ — аҳолини, жамоат бинолари ва саноат корхоналарини, транспорт, қишлоқ хўжалиги. ва б. ни сув билан таъминлашга оид тадбирлар мажмуи. Сув таъминоти бир неча минг йиллардан бери маълум. Қад. Мисрда ер ости сувларини жуда чуқур қудуклар қазиб, оддий механизм билан чиқаришган. Бунда сопол, ёғоч, металл (мис ва қўрғошин) қувурларидан фойдаланишган. Қад. Римда йирик марказлаштирилган Сув таъминоти тизими бўлган. Ўрта Осиёда Ст. мил. ав. 6—5а. лардан маълум. Қадимги Самарқанд шахри Сув таъминотида шаҳарга кираверишда катта тўғон қурилган, унинг устидан шаҳарга катта ариқўтказилган. Ариқ излари ҳозир ҳам мавжуд (қ. Афросиёб).\nСув таъминотида қўлланиладиган муҳандислик иншоотлари комплекси Ст. тизими ёки водопровод деб аталади. Аҳоли яшайдиган пунктлардаги барча Сув таъминоти тизимлари марказлаштирилади. Сув таъминотининг коммунал (жамоат бинолари ва аҳолини сув билан таъминлайдиган) ҳамда ишлаб чиқариш. (саноат ёки қ. ҳ. ни сув билан таъминлайдиган) хиллари бор. С. т. да табиий сув манбалари — очиқ ҳавзалар (дарё, кўл, денгиз, сув омбори ва б.) ҳамда ер ости сувлари (булоқлар, артезиан сувлари ва б.)дан фойдаланилади. Аҳоли эғтиёжи учун энг яроқли сув — ер ости сувларидир. Лекин ер ости сувлари аҳолининг эҳтиёжини тўлиқ қондира олмайди. Шунинг учун йирик шаҳарлар ва саноат корхоналари чучук сувли очиқ ҳавзалар сувидан таъминланади.\nСув таъминотининг умумий схемаси: сув қабул қилиш иншооти 1, I насос ст-яси 2, сув тозалаш иншоотлари 3, тоза сув резервуари 4; II насос ст-яси 5, сув йўллари 6 (қувурлар, бетон ариклар ва б.), водопровод тармоғи 7 ва босим минорасидан иборат. Маҳаллий шароитга қараб, Ст. схемаси ўзгариши мумкин. Mac, ҳавза сувини тозалашнинг кераги бўлмаса, сув тозалаш иншоотларини қуришга эҳтиёж қолмайди. Агар сув ҳавзаси сув билан таъминланадиган объектдан баланд жойлашган бўлса, насос ст-ялари қурилмайди.\nЕр ости сувларини чиқариш учун қувурли қудуклар ва горизонтал сув йиғгичлардан фойдаланилади. Булоқ сувлари каптаж иншоотлари (ғиштин идишла’р, камералар ва б.)га йиғилади. Кўпинча, ер ости ҳавзаларидаги сув насос ёрдамида юқоридаги идишга тўпланади, у ердан насос станцияси ёрдамида истеъмолчиларга юборилади. Насос стялари, одатда, марказдан қочма насослар, ростлаш, сақлаш ва назоратўлчаш аппаратлари билан, кўплари телебошқариш қурилмалари билан таъминланади, баъзилари тўлиқ автоматлаштирилади.\nТозалаш иншоотларида тозаланган сув водопровод тармоғи орқали истеъмолчиларга тарқатилади. Саноат корхоналарида (маълум шароитда) Сув таъминотининг айланма ва кетма-кет фойдаланиш тизимлари қўлланилади. Айланма тизимда ишлаб чиқариш. да ишлатилган сувни совитиб, тиндириб, тозалаб, ундан яна фойдаланилади. Кетма-кет фойдаланиш тизими бир корхонада ишлатилган сувдан бошка бир корхонада фойдаланишни кўзда тутади, натижада сув анча тежалади.\nАҳоли яшайдиган пунктлар, асосан, маҳаллий сув ҳавзалари суви билан таъминланади. Mac, Тошкент шахри Чирчиқ, Бўзсув ва б. табиий сув хавзаларидан сув ичади. Тошкентнинг Ст. марказлаштирилган, яъни барча Ст. тизимлари бирбирига уланган. Аҳолига бериладиган сув сифати катъий санитария кўригидан ўтказиб турилади. Бу иш шаҳар ва туман санэпидстанциялари зиммасига юкланган. Қ. х. нинг сувга бўлган эҳтиёжлари, дарёлар, каналлар, сув омборлари, коллекторлар, новлар, сув тарқатиш иншоотлари, насос ст-ялари ва б. суғориш мажмуалари орқали қондирилади.\nNext PostСУВ ҲОВУЗИ


Путиннинг таҳдиди иш берди\n04 декабр 2020, Тошкент вақти: 22:12\nПутиннинг Украина ва Европага газ таъминотини узиб қўйиш таҳдидидан сўнг Украинанинг “Нафтогаз” компанияси феврал ойида истеъмол қилинган газ учун “Газпром”га 360 миллион доллар тўлади. Газпром пулни олганини тасдиқлади.\nРоссия бош вазири Владимир Путин¸ агар Украина шанба кунга қадар ўтган ойда истеъмол қилинган Россия гази учун қарзини тўламаса, Украина ва эҳтимол, Европа газ таъминотидан узиб қўйилиши билан таҳдид қилди.\nЯнвар ойида Россия Украина ва Европанинг бир қатор давлатларини газсиз қолдирганини кўпчилик эслайди.\nКремл танқидчиларига кўра, Россия ўз газидан сиёсий босим ўтказиш воситаси сифатида фойланмоқда.


Яманда коалициянинг ҳаво зарбаларидан кейин 25 киши ҳалок бўлиб, 73 киши жароҳатланди\n08:53 / 22.09.2016\nСаудия Арабистони бошчилигидаги араб коалицияси самолётлари Яманнинг Қизил денгизи қирғоғидаги Ходейда порт шаҳрига ҳужум қилиши оқибатида камида 25 киши ҳалок бўлиб, 73 киши жароҳатланди. Бу ҳақда Синьхуа агентлиги хабар тарқатди.\nМаълумотларга кўра, коалициянинг ҳарбий самолётлари аввалига ҳозирда исёнчи ҳусийлар томонидан эгаллаб олинган президентлик саройига зарба беришган, кейин атрофдаги туманларни бомбалаган. Бу ҳодиса чоршанба куни кечқурурун рўй берди. Жароҳатланган кишилар шифохоналарга етказилган.\n2014 йилнинг августида Яманда ҳукумат кучлари ва собиқ президент Али Абдулла тарафдорлари бўлган "Ансор Аллоҳ" шиа гуруҳи (ҳусийчилар) ўртасида қуролли тўқнашувлар бошланди. 2015 йилнинг 26 мартида Саудия Арабистони бошчилигидаги араб коалицияси ҳозирги президент Абд Раббони қўллаб-қувватлаган ҳолда Яманга кирди ва шундан кейин вазият кескин ёмонлашди. Ўтган вақт ичида муаммони ҳал қилиш учун ўтказилган музокаралар бесамар бўлди. Қуролли тўқнашувлар қурбонлари сони 3 мингдан ошиб кетган, ўн минглаб кишилар майиб-мажруҳ бўлган. Кўплаб ҳудудларда очарчилик юзага келган.